hotchpotch/miracl-hf-unified huggingface dataset:
วัตถุเฮอร์บิก-ฮาโร
วัตถุเฮอร์บิก-ฮาโร () คือชิ้นส่วนเล็กๆ ในเนบิวลาที่เกี่ยวข้องกับดาวฤกษ์เกิดใหม่ ก่อตัวขึ้นจากแก๊สที่ฉีดออกมาจากการปะทะกันระหว่างดาวฤกษ์อายุน้อยกับกลุ่มเมฆแก๊สและฝุ่นที่อยู่ใกล้เคียงที่ความเร็วหลายร้อยกิโลเมตรต่อวินาที วัตถุเฮอร์บิก-ฮาโรเป็นสิ่งที่พบเห็นได้ทั่วไปในย่านเกิดใหม่ของดาวฤกษ์ ทั้งยังสามารถพบได้รอบๆ ดาวฤกษ์เดี่ยว ตามแนวแกนการหมุนของดาวฤกษ์
วัตถุเฮอร์บิก-ฮาโร เป็นปรากฏการณ์ที่เกิดขึ้นเพียงชั่วคราว กินระยะเวลาเพียงไม่กี่พันปีเท่านั้น มันสามารถวิวัฒนาการไปได้ในเวลาอันรวดเร็วขณะที่เคลื่อนผ่านดาวต้นกำเนิดของมันเข้าไปยังกลุ่มเมฆในห้วงอวกาศระหว่างดวงดาว (สสารระหว่างดาว) การสังเกตการณ์จากกล้องโทรทรรศน์อวกาศฮับเบิลเผยให้เห็นวิวัฒนาการอันซับซ้อนของวัตถุชนิดนี้ภายในเวลาเพียงไม่กี่ปี เมื่อวัตถุนี้บางส่วนสลายตัวไปขณะที่บางส่วนสว่างขึ้นขณะที่ปะทะกับสสารอื่นในอวกาศระหว่างดาว
วัตถุชนิดนี้ถูกสังเกตพบครั้งแรกในช่วงปลายคริสต์ศตวรรษที่ 19 โดย เชอร์เบอร์น เวสลีย์ เบิร์นแฮม แต่ยังไม่เป็นที่เข้าใจว่าเป็นเนบิวลาอีกชนิดหนึ่ง จนกระทั่งถึงปลายคริสต์ทศวรรษ 1940 นักดาราศาสตร์คนแรกที่ศึกษาวัตถุชนิดนี้อย่างละเอียดคือ จอร์จ เฮอร์บิก กับ กีเยร์โม ฮาโร ซึ่งเป็นผู้ให้กำเนิดชื่อวัตถุชนิดนี้ เฮอร์บิกกับฮาโรต่างฝ่ายต่างทำงานแยกกันในการศึกษาการก่อตัวของดาวฤกษ์ เมื่อตอนที่พวกเขาวิเคราะห์วัตถุเฮอร์บิก-ฮาโร และต่อมาจึงตระหนักว่ามันเป็นสิ่งที่เกิดขึ้นจากกระบวนการการก่อตัวของดาวฤกษ์นั่นเอง
โอนูซะ
โอนูซะ () หรือเรียกสั้น ๆ ว่า นูซะ () เป็นไม้ศักดิ์สิทธิ์สำหรับประกอบพิธีกรรมทางศาสนาของลัทธิชินโต ตกแต่งด้วยริ้วกระดาษที่เรียกว่าชิเดะ () จำนวนมาก หากชิเดะติดกับกระบองหกเหลี่ยมหรือแปดเหลี่ยม จะเรียกว่า ฮาราเองูชิ ()
โอนูซะ ใช้สำหรับโบกทางซ้ายและขวาของบุคคลหรือวัตถุระหว่างทำพิธีกรรมให้บริสุทธิ์เพื่อไล่เสนียดจัญไร
ร็อก มิวสิเคิล บลีช
ร็อก มิวสิเคิล บลีช () หรือ ROCK MUSICAL BLEACH ซึ่ง ไทโตะ คุโบะ ซึ่งเป็นเจ้าของผลงานการ์ตูน เทพมรณะ มีความคิดริเริ่มในการดำเนินงาน โดยวางแผนให้ออกมาในรูปแบบของ ละครเพลง
ร็อก มิวสิเคิล บลีช เป็นที่รู้จักของคนทั่วไปในนาม Burimyu มีเนื้อหาออกไปในทางตลกขบขัน คลายเครียด ในการแสดง มีการพูดสลับการร้องเพลง และการเต้นรำ แตกต่างไปตามภูมิภาคที่จัดแสดงและเทศกาล
สถานที่จัดการแสดง 
ผู้แสดง
สถานที่จัดการแสดง 
ผู้แสดง
สถานที่จัดการแสดง 
ผู้แสดง
สถานที่จัดการแสดง 
ผู้แสดง
สถานที่จัดการแสดง 
ผู้แสดง
สถานที่จัดการแสดง 
ผู้แสดง
วิดีโอรวบรวมจากการแสดง-เบื้องหลังครั้งก่อนหน้า ฉายบนจอขนาดใหญ่มีภาพเหตุการณ์ต่างๆที่หน้าประทับใจและมีนักแสดงบางท่านร่วมพูดคุยบนเวทีด้วย
สถานที่จัดการแสดง
สถานที่จัดการแสดง 
ผู้แสดง
บุคลากร
สถานที่จัดการแสดง
นักแสดง
บุคลากร
สถานที่จัดการแสดง
นักแสดง
มีการจัดทำในรูปแบบ DVD และ CD
แบบDVD
แบบCD (*ทั้งหมดที่มีการบันทึก)
กาญจน์คนึง เนตรศรีทอง
กาญจน์คณึง เนตรศรีทอง (มีน) เป็นนักร้อง นักแสดง กาญจน์คณึง เนตรศรีทอง เกิดวันที่ 25 มีนาคม พ.ศ. 2531 เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 7 มีรหัสประจำตัวคือ V1 ระดับการศึกษา ปริญญาตรี สถาบันมหาวิทยาลัยธรรมศาสตร์ สาขาวิชา คณะศิลปกรรมศาสตร์ การละคร
กาญจน์คณึง เนตรศรีทอง (มีน) เป็นนักร้อง นักแสดง กาญจน์คณึง เนตรศรีทอง เกิดวันที่ 25 มีนาคม พ.ศ. 2531 ระดับการศึกษา ปริญญาตรี สถาบัน มหาวิทยาลัยธรรม ศาสตร์ สาขาวิชา คณะศิลปกรรมศาสตร์ การละคร
กาญจน์คณึง เนตรศรีทอง หรือ (มีน) ได้เข้าแสดงละคร เรื่อง กลิ้งไว้ท่อน พ่อสอนไว้ ทางช่อง 7 และ บันทึกจากลูก(ผู้)ชาย ทางช่อง 3 จากนั้นเธอก็หันหลังให้กับวงการ ในการเรียนต่อ
ต่อมาในปี 2553 มีนได้ประกวดร้องเพลงของรายการทรู อะคาเดมี่ แฟนเทเชีย ซีซั่นที่ 7 ได้สายรหัส V1 ซึ่งทำให้มีนเป็นที่รู้จักมากขึ้น
ต่อมาในสัปดาห์ที่ 6 มีนได้ออกจากบ้านเป็นคนแรก
มีนออกสัปดาห์ที่ 6 เนื่องจากได้คะแนนโหวตน้อยที่สุด
-สถานที่ อิมแพค อารีน่า เมืองทองธานี วันเสาร์ที่ 30 ตุลาคม 2553
-สถานที่ เดอะมอลล์ โคราช วันอาทิตย์ 14 พฤศจิกายน 2553
-สถานที่ อุทยานกาดสวนแก้ว เชียงใหม่ เสาร์ 20 พฤศจิกายน 2553
-สถานที่ หอประชุมวชิราลงกรณ์ มหาวิทยาลัยราชภัฏ สุราษฎร์ธานี เสาร์ที่ 27 พฤศจิกายน 2553
-สถานที่ ธันเดอร์โดม เมืองทองธานี วันเสาร์ที่ 19 มีนาคม 2554
-สถานที่ อิมแพค อารีน่า เมืองทองธานี วันเสาร์ที่ 24 ธันวาคม 2554
นะโอะยะ โกโมะโตะ
นะโอะยะ โกโมะโตะ () เกิดวันที่ 25 เมษายน พ.ศ. 2523(ค.ศ. 1980) ที่เมืองโอซะกะ ประเทศญี่ปุ่น เป็นนักแสดงชาวญี่ปุ่นเท็นนิมิว : เดอะ ปริ๊นซ์ ออฟ เท็นนิส มิวสิเคิล ซีรีส์ (เป็น คาโอรุ ไคโด)
ร็อก มิวสิเคิล บลีช
ผลงานอื่นบนเวที
นะโอะยะ เคยแสดงวิดีโอเพลง Kimeru's Timeless กับเพื่อนๆสมาชิกเท็นนิมิว โซตะ อะโอะยะมะ และ เออิจิ ทะกิงะวะ
ดาวเฮอร์บิก เออี/บีอี
ดาวเฮอร์บิก เออี/บีอี () คือดาวฤกษ์ก่อนแถบลำดับหลัก เป็นดาวอายุน้อย (น้อยกว่า 10 ล้านปี) ที่มีชนิดสเปกตรัม A หรือ B ดาวเหล่านี้ยังคงฝังตัวอยู่ในขอบเขตของแก๊สและฝุ่นและอาจล้อมรอบไปด้วยแผ่นจานดาวฤกษ์ เราสามารถสังเกตเส้นการแผ่สเปกตรัมของไฮโดรเจนและแคลเซียมได้ ดาวชนิดนี้มีมวลขนาด 2-8 เท่าของมวลดวงอาทิตย์ และยังคงอยู่ในช่วงการก่อตัวของดาวฤกษ์ ซึ่งเริ่มเข้าสู่แถบลำดับหลัก ถ้าดูจากไดอะแกรมของเฮิร์ตสปรัง-รัสเซลล์ ดาวเหล่านี้จะอยู่ในบริเวณด้านขวาของแถบลำดับหลัก ชื่อของดาวตั้งชื่อตามนักดาราศาสตร์ชาวอเมริกัน จอร์จ เฮอร์บิก ซึ่งเป็นผู้แรกที่ค้นพบดาวชนิดนี้ในปี ค.ศ. 1960
บางครั้งดาวเฮอร์บิก เออี/บีอี ก็มีการแปรแสงที่สว่างจนสังเกตได้ชัด เชื่อว่าเกิดขึ้นจากการรวมตัวของดาวเคราะห์ก่อนเกิดเข้ากับแผ่นจานดาวฤกษ์ ในสภาวะที่มีความสว่างน้อยที่สุด การแผ่รังสีจากดาวจะมีสีน้ำเงินเข้มกว่า และเกิดโพลาไซส์เชิงเส้นของแสง (ในทำนองเดียวกันกับการมองเห็นท้องฟ้าเป็นสีฟ้า)
ดาววูล์ฟ-ราเยท์
ดาวโวล์ฟ-ราเย ( หรือ ดาว WR) คือดาวฤกษ์มวลมาก (สูงกว่า 20 เท่าของมวลดวงอาทิตย์) ที่วิวัฒนาการแล้ว และสูญเสียมวลอย่างรวดเร็วโดยกลายเป็นลมดาวฤกษ์ที่แรงมาก ความเร็วสูงกว่า 2000 กม./วินาที ดวงอาทิตย์ของเราสูญเสียมวลโดยประมาณ 10 มวลดวงอาทิตย์ต่อปี ขณะที่ดาวโวล์ฟ-ราเย สูญเสียมวลโดยเฉลี่ย 10 มวลดวงอาทิตย์ต่อปี
ดาวโวล์ฟ-ราเย มีความร้อนสูงมาก อุณหภูมิที่พื้นผิวอยู่ระหว่าง 25,000 K ถึง 50,000 K
เจ้าหญิงอิงกริด อเล็กซันดราแห่งนอร์เวย์
เจ้าหญิงอิงกริด อเล็กซันดราแห่งนอร์เวย์ (ประสูติ 21 มกราคม ค.ศ. 2004) พระธิดาในเจ้าชายโฮกุ้น มกุฎราชกุมารแห่งนอร์เวย์‎ กับเจ้าหญิงเมตเต-มาริต มกุฎราชกุมารีแห่งนอร์เวย์ และพระองค์อยู่ในลำดับที่สองของการสืบการบัลลังก์นอร์เวย์ต่อจากพระบิดา ซึ่งจะได้ครองราชย์เป็นสมเด็จพระราชินีนาถแห่งนอร์เวย์ในอนาคต
เจ้าหญิงอิงกริด อเล็กซันดราแห่งนอร์เวย์ พระธิดาองค์ใหญ่ในเจ้าชายโฮกุ้น มกุฎราชกุมารแห่งนอร์เวย์‎ กับเจ้าหญิงเมตเต-มาริต มกุฎราชกุมารีแห่งนอร์เวย์ ประสูติเมื่อเวลา 9.13 นาฬิกา ของวันที่ 21 มกราคม ค.ศ. 2004 ณ โรงพยาบาลแห่งชาติ กรุงออสโล ประเทศนอร์เวย์ พระองค์มีพระอนุชาร่วมพระบิดาคือ เจ้าชายสแวร์เรอ มักนุส และมีพระเชษฐาต่างบิดาคือ มาริอุส บอร์ก เฮออิบี
ในปี ค.ศ. 1990 ได้มีการเปลี่ยนแปลงกฎมนเทียรบาลให้สิทธิแก่ราชบุตรองค์แรกและให้ฝ่ายในสามารถครองราชสมบัติได้ ดังนั้นเจ้าหญิงอิงกริด อเล็กซันดราจึงมีสิทธิในการสืบทอดราชบัลลังก์ต่อจากพระบิดา คือ เจ้าชายโฮกุ้น มกุฎราชกุมารแห่งนอร์เวย์‎ แต่กฎมนเทียรบาลดังกล่าวไม่มีผลย้อนหลัง จึงทำให้เจ้าหญิงมาร์ธา ลุยเซอ พระเชษฐภคินีของมกุฎราชกุมารอยู่ในลำดับที่ 4 ของการสืบราชบัลลังก์
ในวันที่ 19 มิถุนายน ค.ศ. 2010 เจ้าหญิงอิงกริด อเล็กซันดรา ได้เข้าร่วมในงานอภิเษกสมรสของเจ้าหญิงวิกตอเรีย มกุฎราชกุมารีแห่งสวีเดนซึ่งเป็นพระมารดาอุปถัมภ์ ในงานพิธีอภิเษกสมรสนั้นพระองค์ได้เข้าร่วมเป็นเพื่อนเจ้าสาว
เจ้าหญิงอิงกริด อเล็กซันดรา ทรงเข้าศึกษาครั้งแรกเมื่อวันที่ 20 สิงหาคม ค.ศ. 2010 ในโรงเรียนรัฐบาลเช่นเดียวกับสามัญชนทั่วไป โดยเข้าทรงพระอักษรร่วมกับมาริอุส บอร์ก เฮออิบี เชษฐาต่างบิดา ที่เข้าศึกษาก่อนแล้วตั้งแต่ปี ค.ศ. 2003 เจ้าหญิงอิงกริด อเล็กซันดราถือเป็นพระบรมวงศานุวงศ์พระองค์แรกที่ทรงเข้าศึกษาในโรงเรียนท้องถิ่น ขณะที่พระบรมวงศานุวงศ์คนอื่นถูกส่งเข้าศึกษาต่อในกรุงออสโล สาเหตุที่พระบิดาและพระมารดาเลือกให้พระองค์ทรงพระอักษรในโรงเรียนนี้ก็เพื่อให้พระองค์อยู่อย่างสามัญที่สุด มีการรายงานข่าวเกี่ยวกับพระองค์ที่เสด็จไปโรงเรียนพร้อมกับพระเชษฐาต่างบิดา และบางครั้งก็จะปรากฏพระองค์เสด็จพระดำเนินกับพระสหาย โดยผู้อำนวยการโรงเรียนหวังว่าพระองค์มีพระสหายและมีความสุขกับพระสหาย และลดการตรวจสอบจากประชาชนบางส่วน
กิต (ซอฟต์แวร์)
กิต (Git) เป็นซอฟต์แวร์ที่ใช้ในระบบควบคุมรุ่นของซอฟต์แวร์ (revision control) โดยเริ่มแรกถูกพัฒนามาใช้สำหรับลินุกซ์ โดยลินุส โตร์วัลดส์ ไดเรกทอรีของกิตทุกตัวจะมีการเก็บประวัติทั้งหมด ปัจจุบันกิตดูแลโดย ฮูนิโอ ฮามาโน กิตเป็นซอฟต์แวร์ฟรีและแจกจ่ายในลักษณะของ GPL
ชื่อของกิต ลินุสกล่าวว่ามาจากศัพท์สแลงในสำเนียงบริเตนหมายถึง "คนโง่" หรือ "คนที่ไม่น่าพอใจ" โดยเว็บไซต์ทางการของกิตได้ให้ความหมายหลายความหมาย โดยหนึ่งในนั้นได้ให้ความหมายว่าย่อมาจาก "Global Information Tracker".
Github
BitBucket
สนธิสัญญาแรเมซีส-ฮัททูซิลี
สนธิสัญญาแรเมซีส-ฮัททูซิลี หรือ สนธิสัญญาคาเดซ มีการลงนามและให้สัตยาบันระหว่างศตวรรษที่ 13 ก่อนคริสตกาล ระหว่างฟาโรห์แรเมซีสที่ 2 แห่งอียิปต์ และกษัตริย์ฮัททูซิลีที่ 2 แห่งฮิตไทต์ จุดประสงค์ของข้อตกลงนี้คือสร้างและรักษาความสัมพันธ์อย่างสันติระหว่างทั้งสองฝ่าย มันเป็นความตกลงที่เก่าแก่ที่สุดเท่าที่รู้จักกันจากตะวันออกใกล้ และเป็นสนธิสัญญาฉบับเขียนที่เก่าแก่ที่สุดที่ยังคงเหลือรอดมาจนถึงปัจจุบัน (ซึ่งอาจมิใช่สนธิสัญญาที่เก่าแก่ที่สุดในโลก) สนธิสัญญาดังกล่าวมีการจารึกไว้ในภาษาอียิปต์ ดังที่ปรากฏในกำแพงเทวสถานด้วยไฮโรกลิฟฟิก และในอดีตจักรวรรดิฮิตไทต์ ซึ่งปัจจุบันคือ ประเทศตุรกี ที่ซึ่งมันถูกเก็บรักษาไว้บนแผ่นจารึกดินเผา
สนธิสัญญาดังกล่าวมีการลงนามเพื่อยุติสงครามอันยาวนานระหว่างจักรวรรดิฮิตไทต์และอียิปต์ ผู้ซึ่งสู้รบกันมานานกว่าสองศตวรรษเพื่อครองความเป็นใหญ่เหนือดินแดนเมดิเตอร์เรเนียนตะวันออก ความขัดแย้งถึงจุดสูงสุดเมื่ออียิปต์พยายามรุกรานเมื่อ 1274 ปีก่อนคริสตกาล ซึ่งถูกหยุดยั้งโดยฮิตไทต์ที่เมืองคาเดซ ริมฝั่งแม่น้ำออรอนตีส ซึ่งปัจจุบันอยู่ในซีเรีย ยุทธการคาเดซสิ้นสุดลงโดยที่ทั้งสองฝ่ายสูญเสียรี้พลไปเป็นจำนวนมาก แต่ไม่มีฝ่ายใดสามารถเอาชนะอีกฝ่ายหนึ่งได้อย่างเด็ดขาด ความขัดแย้งยังคงดำเนินต่อไปอีกนานกว่าสิบห้าปีโดยที่ไม่มีฝ่ายใดแพ้ชนะก่อนหน้าจะมีการลงนามในสนธิสัญญาดังกล่าว ถึงแม้ว่ามันมักจะถูกเรียกอีกชื่อหนึ่งว่า "สนธิสัญญาคาเดซ" ความจริงแล้วสนธิสัญญาดังกล่าวเว้นช่วงเวลาจากยุทธการดังกล่าวไปนานมาก และชื่อเมืองคาเดซมิได้ถูกเอ่ยถึงในสนธิสัญญา คาดกันว่าสนธิสัญญาดังกล่าวมีการเจรจากันโดยคนกลางโดยที่พระมหากษัตริย์ทั้งสองฝ่ายมิได้ทรงมาพบปะกัน ทั้งสองฝ่ายมีเจตนาที่จะสร้างสันติภาพ อียิปต์เผชิญหน้ากับภัยคุกคามที่เพิ่มมากขึ้นจาก "ชาวทะเล" ขณะที่ฮิตไทต์กังวลกับการขยายอำนาจของอัสซีเรียทางตะวันออก สนธิสัญญาดังกล่าวมีการลงนามในปีที่ 21 ในรัชสมัยของแรเมซีสที่ 2 (1258 ปีก่อนคริสตกาล) และยังคงมีผลบังคับใช้จนกระทั่งจักรวรรดิฮิตไทต์ล่มสลายลงอีกแปดสิบปีต่อมา
ทะสึยะ อิซะกะ
เทะทสึยะ อิซะกะ () เกิดเมื่อวันที่ 12 กรกฎาคม ค.ศ. 1985 ที่ อิชิคะวะ เป็นนักแสดงชาวญี่ปุ่น
มหาวิทยาลัยนอร์ทกรุงเทพ
มหาวิทยาลัยนอร์ทกรุงเทพ เป็นสถาบันอุดมศึกษาเอกชนในประเทศไทย ตั้งอยู่ในกรุงเทพมหานคร เปิดทำการสอนเมื่อปี พ.ศ. 2544 ทั้งในระดับปริญญาตรี ปริญญาโท และปริญญาเอก ได้เปลี่ยนสถานะเป็นมหาวิทยาลัยเมื่อวันที่ 22 มิถุนายน พ.ศ. 2553 โดยมหาวิทยาลัยนอร์ทกรุงเทพ กับมหาวิทยาลัยนอร์ท-เชียงใหม่ไม่ได้เป็นสถาบันในเครือเดียวกันแต่อย่างใดวิทยาเขตสะพานใหม่ โทร.0-2972-7200 , วิทยาเขตรังสิต โทร.0-2533-1000
http://www.northbkk.ac.th , http://www.facebook.com/northbkk
มหาวิทยาลัยนอร์ทกรุงเทพ เปิดทำการสอนทั้งในระดับปริญญาตรี ปริญญาโท และปริญญาเอก ดังนี้
มหาวิทยาลัยนอร์ทกรุงเทพ มีสโมสรฟุตบอลในสังกัดคือ สโมสรฟุตบอลวิทยาลัยนอร์ทกรุงเทพ ฉายา "อาชาผยอง ปัจจุบันเล่นอยู่ในดิวิชั่น 2 ของไทย (โซนกรุงเทพและปริมณฑล)
ไรชส์ทาค (สาธารณรัฐไวมาร์)
ไรชส์ทาค () ของสาธารณรัฐไวมาร์ ดำรงอยู่ระหว่างค.ศ. 1918-33 สมาชิกไรชส์ทาคถูกเลือกตั้งเข้ามาโดยระบบเลือกตั้งแบบสัดส่วน ทุก ๆ 60,000 คะแนนเสียงที่พรรคการเมืองได้รับ พรรคนั้นจะสามารถส่งผู้แทนหนึ่งคนเข้าไปนั่งในไรชส์ทาค เนื่องจากคุณสมบัติพิเศษบางประการ จึงทำให้เกิดความไม่ลงรอยกันระหว่างการแบ่งคะแนนเสียงและการแบ่งจำนวนผู้แทน
ระหว่าง ค.ศ. 1920 และ 1923 และนับตั้งแต่ ค.ศ. 1930 เป็นต้นไป กระบวนการต่าง ๆ ถูกหลีกเลี่ยงจากไรชส์ทาคโดยเครื่องมือสองอย่างที่มิได้บัญญัติไว้ในรัฐธรรมนูญ ได้แก่
แฟนใหม่
แฟนใหม่ เป็น ภาพยนตร์ไทย แนว โรแมนติก-สยองขวัญ ที่ต่อมาจากเรื่อง "แฟนเก่า" กำหนดการเข้าฉายในโรงภาพยนตร์วันที่ 28 ตุลาคม พ.ศ. 2553 กำกับโดย ปิยะพันธุ์ ชูเพ็ชร์ ภาพยนตร์ทำรายได้ประมาณ 21 ล้านบาท
มาริอุส บอร์ก เฮออิบี
มาริอุส บอร์ก เฮออิบี (, เกิด 13 มกราคม 2540) เป็นพระโอรสในเจ้าหญิงเมตเต-มาริต มกุฎราชกุมารีแห่งนอร์เวย์ ที่เกิดกับมอร์เทิน บอร์ก อดีตเพื่อนชายคนสนิท ปัจจุบันมาริอุสได้เป็นพระโอรสบุญธรรมของเจ้าชายโฮกุ้น มกุฎราชกุมารแห่งนอร์เวย์
มาริอุส บอร์ก เฮออิบี เกิดเมื่อวันที่ 13 มกราคม 2540 เป็นพระโอรสในเจ้าหญิงเมตเต-มาริต มกุฎราชกุมารีแห่งนอร์เวย์ ซึ่งขณะนั้นยังเป็นสามัญชน ที่เกิดกับมอร์เทิน บอร์ก อดีตเพื่อนชายคนสนิทที่มีมีปัญหาเกี่ยวกับยาเสพติดและรับโทษคุมขัง หลังบิดาบังเกิดเกล้าต้องทัณฑ์ เขาจึงอยู่ภายใต้การเลี้ยงดูจากมารดา ครั้นเมื่อเขามีอายุได้ 4 ปี มารดาเริ่มปฏิสันถารกับเจ้าชายโฮกุ้น มกุฎราชกุมารแห่งนอร์เวย์ จนทั้งคู่ได้อภิเษกสมรสกันในปี 2540 เขาจึงได้รับการดูแลจากมารดาและมกุฎราชกุมาร ส่วนมอร์เทิน บอร์กบิดาของเขา ได้สมรสกับเซลีน มักตาบี สตรีชาวเลบานอนในปี 2547 และมีบุตรชายด้วยกันชื่อลูคัส และมักตาบีมีลูกติดอีกหนึ่งคน ชื่อ เอมมานูเอล
หลังจากมีข้อถกเถียงกันในช่วงแรกของการอภิเษกสมรสห้อมล้อมตัวของมาริอุส มกุฎราชกุมารีจึงมีพระดำรัสขอให้สื่อมวลชนเคารพความความเป็นส่วนตัวของมาริอุส ทั้งนี้ทั้งนั้นมาริอุสเองก็มิได้รับการสถาปนาเป็นพระบรมวงศานุวงศ์แต่อย่างใด
มาริอุสได้เข้าศึกษาขั้นต้นในโรงเรียนยานสโลกกา (Janslökka) ในปี 2546 ซึ่งวันแรกของการเรียน มาริอุสได้มาพร้อมกับนายมอร์เทิน บอร์ก ผู้เป็นบิดา, มกุฎราชกุมารีเมตเต-มาริต พระมารดา และมกุฎราชกุมารโฮกุน พระบิดาบุญธรรม ต่อมาในปี 2553 น้องสาวต่างบิดาของเขา คือ เจ้าหญิงอิงกริด อเล็กซันดรา ก็ได้เข้าศึกษาในเรียนเดียวกันและเดินไปโรงเรียนด้วยกัน
เฉิงตู เจ-20
เฉิงตู เจ-20 () เดิมอยู่ในชื่อโครงการ J-XX ซึ่งริเริ่มในทศวรรษที่ 1990 เริ่มทำการทดสอบการบินในช่วงปลายปี 2010 เริ่มเข้าประจำการในกองทัพปลดปล่อยประชาชนจีนในเดือนมีนาคม 2017 โดยจะเป็นเครื่องบินขับไล่หลากบทบาท เช่นเดียวกับ เอฟ-35 ของกองทัพอากาศสหรัฐอเมริกา
เจ-20 เป็นเครื่องบินรบในยุคที่ 5 ที่มีเทคโนโลยีล่องหน (Stealth) เช่นเดียวกับ เอฟ-22 แร็พเตอร์,เอฟ-35 ไลท์นิ่ง 2 ของสหรัฐอเมริกา และ ซุคฮอย ที-50 ของรัสเซีย โดย เจ-20 จะสามารถบรรทุกอาวุธและเชื้อเพลิงได้มากกว่า เอฟ-22 พิสัยทำการและจำนวนอาวุธจึงมีมากกว่าเครื่อง เอฟ-22 ทำให้ภารกิจของเครื่องบิน เจ-20 มีความหลากหลายมากกว่าไปตามความสามารถในการบรรทุกที่มากกว่าและพิสัยการบินที่ไกลกว่า
เจ-20 พัฒนาโดยบริษัท เฉิงตู แอร์คราฟท์ อินดัสทรี กรุ๊ป () (CAC) โครงสร้างยานมีความคล้ายคลึงกับ เอฟ-35 ค่อนข้างมากขณะที่ขนาดลำตัวมีขนาดใหญ่กว่า เอฟ-22 ไม่มาก ใช้เครื่องยนต์แบบ Saturn117s ที่ผลิตในรัสเซียจำนวน 2 เครื่อง และระบบเรดาห์เป็นแบบ Active Electronically Scanned Array (AESA)
มาร์เซลู วีเอรา
มาร์เซลู วีเอรา เกิดวันที่ 12 พฤษภาคม ค.ศ. 1988 เป็นนักฟุตบอลชาวบราซิล เล่นในตำแหน่งกองหลัง ปัจจุบันอยู่สังกัดสโมสรฟุตบอลเรอัลมาดริด ในลาลีกา ประเทศสเปน
รำแพรวากาฬสินธุ์
รำแพรวากาฬสินธุ์ เป็นการรำเพื่อให้เห็นถึงความงดงามของผ้าไหมแพรวา ซึ่งเป็นงานหัตถกรรมของชาวภูไทในจังหวัดกาฬสินธุ์ 
ท่ารำจะสื่อให้เห็นวิธีการทอผ้า ซึ่งมีความคล้ายคลึงกับการฟ้อนสาวไหมของทางภาคเหนือซึ่งแสดงให้เห็นถึงกิริยาการทอผ้าไหมเช่นกัน
และท่ารำนี้ยังสื่อให้เห็นความสวยงามของผ้าไหมแพรวา โดยการแต่งกายผู้แสดงจะแต่งกายด้วยการใช้ผ้าแพรวาสีต่างๆ พันอก
รำแพรวากาฬสินธุ์ได้ประดิษฐ์คิดค้นการแสดงโดย คณาจารย์ภาควิชานาฏศิลป์และดุริยางค์ โดยการควบคุมของ นายสิริชัย นักจำรูญ 
ผู้อำนวยการจากวิทยาลัยนาฏศิลป์กาฬสินธุ์ ในปี พ.ศ. 2534 เนื่องในวโรกาสที่สมเด็จพระนางเจ้าพระบรมราชินีนาถ มีพระชนมายุครบ 60 พรรษา
พันอกด้วยสไบไหมแพรวา พับขึ้นเป็นสายพาดไหล่ด้านขวา แล้วพับเป็นแขนตุ๊กตาที่ไหล่ซ้าย 
นุ่งผ้าซิ่นไหมมัดหมี่ ผมเกล้ามวยประดับมวยผมด้วยดอกไม้ หรือบางทีอาจเกล้าผมและใช้อุบะห้อยผม
แบบปอฝ้ายสีขาวห้อยลงมาแทนดอกไม้ และสวมเครื่องประดับเงิน
หนุ่มบาว-สาวปาน
หนุ่มบาว-สาวปาน เป็นสตูดิโออัลบั้มชุดพิเศษ โดยวงคาราบาว และ ปาน - ธนพร แวกประยูร ออกวางจำหน่ายในเดือนพฤศจิกายน พ.ศ. 2548 ในนามบริษัท "อาร์เอส" และ "วอร์นเนอร์ มิวสิก ไทยแลนด์" โดยเป็นอัลบั้มที่ทำขึ้นเฉพาะกิจระหว่าง 2 สุดยอดนักร้องคุณภาพที่ได้รับการยอมรับจากประชาชนทั่วประเทศ ออกจำหน่ายในรูปแบบ เทปคาสเซ็ท, ซีดี และ วีซีดี คาราโอเกะ
อัลบั้ม "หนุ่มบาว-สาวปาน" มีที่มาจากมิตรภาพที่ เทียรี่ เมฆวัฒนา สมาชิกของวงคาราบาว เคยร่วมงานและทำอัลบั้มส่วนตัวกับอาร์เอสมาก่อน ประกอบกับ ปาน ธนพร เคยมีโอกาสไปร้องคอรัสให้กับวงคาราบาวเมื่อสมัยเรียนมัธยม ถึงกับปลื้มและอยากร่วมร้องเพลงกับวงคาราบาวอีกสักครั้ง ทำให้เกิดโปรเจ็กท์นี้ขึ้นมา โดยเป็นการทำงานร่วมกันระหว่างสมาชิกวงคาราบาว และทีมอะบอริจินส์ ซึ่งเป็นทีมโปรดิวซ์ของปาน
หนุ่มบาว-สาวปาน เป็นอัลบั้มพิเศษที่ทำยอดขายสูงชุดหนึ่ง จนมีคิวแสดงคอนเสิร์ตร่วมกันตามงานต่างๆ อย่างยาวเหยียดอยู่หลายปี และมีคอนเสิร์ตครั้งใหญ่ ""หนุ่มบาว-สาวปาน แฟนบาวได้หวาน แฟนปานได้โจ๊ะ"" เมื่อวันที่ 5 มิถุนายน พ.ศ. 2549 ที่ ห้องเพลนนารีฮอลล์ ศูนย์การประชุมแห่งชาติสิริกิติ์ โดยมีแขกรับเชิญพิเศษ อาทิ ชัยยุทธ โตสง่า แห่งวงบางกอกไซโลโฟน และ วงกำไล มาร่วมบรรเลงเพลงจากอัลบั้มในเวอร์ชันพิเศษ พร้อมกับเพิ่มเพลงที่แต่งขึ้นมาใหม่อีก 2 เพลง คือ "ราชินีเงินดาวน์" และ "พ่อทูนหัว"
รวมมิวสิกวิดีโอเพลง หนุ่มบาว-สาวปาน นั้นยังได้ ฝน ชญาฎา มาเป็นนางเอกมิวสิกวิดีโอ ทำให้กระแสยิ่งดังขึ้นไปอีก จนในปี พ.ศ. 2552 คาราบาว และ ปาน ได้ออกอัลบั้มอีกหนึ่งชุด คือ ""บาวปานรีเทิร์น"" ถือเป็นการปิดฉากของโปรเจ็กท์หนุ่มบาว-สาวปาน
นิราศเดือน
นิราศเดือน เป็นกวีนิพนธ์เชิงนิราศ เขียนโดย นายมี หรือหมื่นพรหมสมพัตสร (พรม-สม-พัด-สอน) เกิดในสมัยรัชกาลที่ 1 เป็นศิษย์คนหนึ่งของสุนทรภู่ ที่ได้รับยกย่องว่าแต่งกลอนได้ดีเด่นใกล้เคียงกับสุนทรภู่มากที่สุด ผลงานร้อยกรองเรื่อง อื่น ๆ ของนายมี เช่น นิราศถลาง กลอนเพลงยาวสรรเสริญพระเกียรติพระบาทสมเด็จพระนั่งเกล้าเจ้าอยู่หัว นิราศพระแท่นดงรัง นิราศสุพรรณ เป็นต้น
คลื่นกระแทก
คลื่นกระแทก () คือรูปแบบการรบกวนที่แพร่ออกไปชนิดหนึ่ง เหมือนกับคลื่นปกติทั่วไปซึ่งมีพลังงานอยู่ในตัวและสามารถแพร่พลังงานนั้นออกไปผ่านตัวกลางหนึ่งๆ (อาจเป็นของแข็ง ของเหลว แก๊ส หรือพลาสมา) หรือบางครั้งก็อาจสูญหายไปในวัสดุที่เป็นตัวกลางโดยผ่านสนาม เช่น สนามแม่เหล็กไฟฟ้า คลื่นกระแทกมีคุณลักษณะที่เกิดแบบทันทีทันใด เป็นการเปลี่ยนแปลงแบบไม่ต่อเนื่องในสารตัวกลาง เมื่อเกิดการกระแทก จะมีกระแสความดัน อุณหภูมิ และความหนาแน่นที่พุ่งสูงขึ้นอย่างรวดเร็วเสมอ 
คลื่นกระแทกจะเดินทางผ่านสารตัวกลางส่วนใหญ่ด้วยความเร็วที่สูงกว่าคลื่นโดยทั่วไป
วัตถุที่เป็นแหล่งกำเนิดเสียงอาจเคลื่อนที่ด้วยความเร็วที่น้อยกว่าหรือมากกว่าอัตราเร็วเสียงในตัวกลางก็ได้ ในกรณีที่เคลื่อนที่ด้วยความเร็วน้อยกว่าอัตราเร็วเสียง เสียงที่ผู้ฟังได้ยินจะเป็นไปตามปรากฏการณ์ดอปเพลอร์ แต่หากเคลื่อนที่ด้วยความเร็วมากกว่าอัตราเร็วเสียง เสียงที่ผู้ฟังได้ยินจะแตกต่างไปจากปรากฏการณ์ดอปเพลอร์ และไม่สามารถใช้ปรากฏการณ์ดอปเพลอร์อธิบายสิ่งที่เกิดขึ้นได้ตัวอย่างของเสียงในกรณีนี้ เช่น เสียงจากเครื่องบินที่มีความเร็วมากกว่าอัตราเร็วเสียงโดยเป็นเสียงที่ดังมกและเกิดขึ้นเมื่อเครื่องบินเคลื่อนที่ผ่านผู้ฟัง คลื่นเสียงในกรณีนี้คือ คลื่นกระแทก และเสียงจากคลื่นกระแทกซึ่งเป็นเสียงที่ดังมากจะเรียกว่า ซอนิกบูม (sonic boom)
ผู้ฟังที่เคยได้ยินเสียงจากคลื่นกระแทกที่เกิดจากเครื่องบินจะสังเกตได้ว่า เสียงจากคลื่นกระแทกมักเกิดขึ้นหลังจากเครื่องบินเคลื่อนที่ผ่านผู้ฟังไปแล้ว สาเหตุเนื่องจากคลื่นกระแทกเป็นคลื่นรูปกรวย ซึ่งหน้าคลื่นจะเคลื่อนที่มาถึงผู้ฟังเมื่อเครื่องบินเคลื่อนผ่านผู้ฟังไปแล้ว เสียงที่ผู้ฟังได้ยินจะเป็นเสียงดังมากเนื่องจากคลื่นกระแทกมีแอมพลิจูดมากและพลังงานสูง ในบางครั้งพลังงานของคลื่นกระแทกสามารถทำให้หน้าต่างแตกได้ และดังที่ได้กล่าวแล้วในตอนต้นเสียงดังนี้เรียกว่า ซอนิกบูม ซึ่งผู้ฟังอาจได้ยินเสียงซอนิกบูมจากเครื่องบินลำหนึ่งหลายครั้ง เนื่องจากคลื่นกระแทกสามารถเกิดขึ้นบนเครื่องบินได้หลายตำแหน่ง
บอมบ์เดอะเบส
บอมบ์เดอะเบส () เป็นกลุ่มดนตรีอังกฤษ ที่ตั้งขึ้นโดย ทิม ซิเมนอน โดยเริ่มจากตัดเพลง และ การมิกซ์เสียงในขณะที่เขากำลังเป็นดีเจอยู่ในช่วงกลางจนถึงปลายคริสต์ทศวรรษ 1980
เขาได้กล่าวไว้ว่า ""การแซมเพิลเพลงได้ถูกรอยขีดข่วนทั้งที่กำลังเล่นกันสดๆหรือการแซมเพิลและการลูปด้านบนของจังหวะการเต้น ดังนั้นแนวความคิดเป็นหนึ่งในบอมมิงเดอะเบสที่มีความคิดที่แตกต่างกันกับการตัดเสียงเพลง บอมมิงเป็นกราฟฟิตีในการเขียนเช่นเดียวกัน เช่นคนในรถไฟที่อยากจะ บอมบ์ หรืออะไรประมาณนั้น
แม่น้ำยูรัล
แม่น้ำยูรัล () เป็นแม่น้ำที่ไหลจากประเทศรัสเซียถึงประเทศคาซัคสถานซึ่งเป็นรอยต่อระหว่างทวีปเอเชียกับทวีปยุโรป โดยไหลลงมาจากทางใต้ของเทือกเขายูรัลและสิ้นสุดที่ทะเลสาบแคสเปียน โดยแม่น้ำสายนี้มีความยาวประมาณ 2428 กิโลเมตร และมีความยาวเป็นอันดับ 3 ของทวีปยุโรป รองจากแม่น้ำวอลกาและแม่น้ำดานูบ น้ำในแม่น้ำยูรัลไหลลงสู่ทะเลสาบแคสเปียนในประเทศคาซัคสถาน ซึ่งร้อยละ 70 ของน้ำในแม่น้ำยูรัลได้มาจากการละลายของหิมะ ส่วนที่เหลือมาจากปริมาณน้ำฝนที่ไหลลงสู่แม่น้ำ ต้นกำเนิดของแม่น้ำยูรัลเกิดจากเทือกเขายูรัลซึ่งมีความสำคัญอีกประการหนึ่งคือ เป็นเส้นแบ่งทวีประหว่างยุโรปกับเอเชีย
ดินดอนสามเหลี่ยมปากแม่น้ำยูรัล (Ural delta) มีลักษณะยาว และเรียวคล้ายกับตีนนก (bird’s foot) ซึ่งการแสดงการสะสมตัวของตะกอนในลักษณะนี้สามารถบอกได้ว่า เกิดจากอิทธิพลการไหลของแม่น้ำเป็นหลัก และได้รับอิทธิพลจากคลื่นเล็กน้อย ซึ่งบริเวณดินดอนสามเหลี่ยมปากแม่น้ำมิสซิสซิปปีในสหรัฐอเมริกามีลักษณะแบบนี้เช่นกัน
การสะสมของตะกอน (sediment supply) โดยปกติปริมาณตะกอนรวมประมาณ 310 g/m³ ส่วนในฤดูน้ำหลากจะมีปริมาณตะกอนเพิ่มขึ้นจนถึง 2400 g/m³ และในฤดูหนาวจะมีปริมาณตะกอนต่ำสุดประมาณ 0.5 g/m³
สภาพแวดล้อมในอดีตของดินดอนสามเหลี่ยมจะเป็นลักษณะของธารน้ำแข็ง เพราะเมื่อก่อนถูกปกคลุมด้วยน้ำแข็ง ซึ่งอยู่ในยุคน้ำแข็งและยุคน้ำแข็งละลาย เมื่อน้ำแข็งละลาย ก็มีการพัฒนามาเป็นแม่น้ำต่างๆ โดยได้พาตะกอนจากพื้นดินโดยเฉพาะบริเวณที่เป็น ที่ราบธารน้ำแข็งรัสเซีย ลักษณะของสามเหลี่ยมปากแม่น้ำยูรัลเริ่มมีการคงสภาพในช่วงไพลสโตซีน (Pleistocene)แม่น้ำยูรัล เริ่มมีการเปลี่ยนตำแหน่งและทิศทางในช่วงหลังยุคที่น้ำทะเลลด โดยมีการขยายตัวไปถึง 32 กิโลเมตร ครอบคลุมพื้นที่ 522 ตารางกิโลเมตร และยื่นเข้าไปในคาบสมุทรเปชนอย (Peshnoy) ในประเทศคาซัคสถานในแต่ละปี แม่น้ำยูรัลจะมีการกัดเซาะจากคลื่นและจากการเปลี่ยนแปลงของระดับน้ำทะเล เกิดเป็นลักษณะของทางน้ำ เมื่อตะกอนมีการสะสมตัวมากขึ้นจะเกิดเป็นลักษณะของดินดอนสามเหลี่ยมปากแม่น้ำยูรัล ซึ่งจะแสดงลักษณะการกระทำที่เกิดจากแม่น้ำเป็นหลัก
ลักษณะของซากดึกดำบรรพ์ที่พบ มีได้ตั้งแต่พวกแพลงก์ตอน ไปจนถึงพวกไดอะตอมขนาดเล็ก แต่ที่พบเจอในหิน ได้แก่ พวกหอยสองฝา และหอยฝาเดียว
เพลงประกอบภาพยนตร์โมะโนะโนะเกะฮิเมะ
อัลบั้มเพลงประกอบภาพยนตร์โมะโนะโนะเกะฮิเมะ () เป็นอัลบั้มใน พ.ศ. 2540 ดนตรีประพันธ์โดย Joe Hisaishi ซึ่งเป็นผู้ประพันธ์เพลงสำหรับภาพยนตร์ส่วนใหญ่ของฮะยะโอะ มิยะซะกิผู้กำกับภาพยนตร์เรื่องนี้ ในอัลบั้มนี้มีเพลงที่ขับร้องสองเพลงโดยมิยะซะกิเป็นผู้แต่งเนื้อร้อง คือ The Tatara Women Work Song และเพลงหลักประจำภาพยนตร์ ดนตรีบรรเลงโดย Tokyo City Philharmonic Orchestra โดยมี Hiroshi Kumagai เป็นวาทยากร อัลบั้มเผยแพร่ในญี่ปุ่นโดย Tokuma Japan Communications เมื่อวันที่ 2 กรกฎาคม พ.ศ. 2540 ก่อนภาพยนตร์ออกภายไม่ถึงสองสัปดาห์ และเผยแพร่ในอเมริกาเหนือโดย Milan Records เมื่อวันที่ 12 ตุลาคม พ.ศ. 2542
เพลงส่วนใหญ่ในอัลบั้มคล้ายกัน ยกเว้นเพลงหลักตอนจบของภาพยนตร์ซึ่งถูกแปลเป็นเป็นภาษาอังกฤษ ส่วนแทรคที่ 20 ซึ่งเป็นเวอร์ชันที่ยาวกว่าของเพลงหลักในฉบับภาษาญี่ปุ่นถูกตัดออกไปในเวอร์ชันภาษาอังกฤษ เวอร์ชันภาษาญี่ปุ่นขับร้องโดย counter-tenor Yoshikazu Mela ในขณะที่ฉบับภาษาอังกฤษขับร้องโดย Sasha Lazard ซาวด์แทรกนี้ยังเผยแพร่ในฝรั่งเศสในรูปแบบต้นฉบับภาษาญี่ปุ่น
เป็นปกติสำหรับภาพยนตร์จากสตูดิโอจิบลิที่จะมีอัลบั้มออกมาเพิ่มเติมออกมาอีกในหลายรูปแบบ นอกเหนือจาก sound track
มิกิ ซะโต
มิกิ ซะโต้ () เกิดวันที่ 15 เมษายน พ.ศ. 2523 (ค.ศ. 1980) ที่เมืองฟุกุชิมะ ประเทศญี่ปุ่น เป็นนักแสดง
ฮัม (ประเทศเบลเยียม)
ฮัม () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 10,000 คน ในเดือนมกราคม ค.ศ. 1977 ได้มีการควบรวมเขตย่อยโอสต์ฮัม (Oostham) กับเขตย่อยกวาดเมเคอเลิน (Kwaadmechelen) และเปลี่ยนแปลงฐานะเป็นเทศบาล
เอะอิจิ โมะริยะมะ
เอะอิจิ โมะริยะมะ () เกิดวันที่ 3 ตุลาคม ค.ศ. 1976 ที่เมืองนะงะซะกิ ประเทศญี่ปุ่น เป็นนักแสดงชาวญี่ปุ่น
เท็นนิมิว : เดอะ ปริ๊นซ์ ออฟ เท็นนิส มิวสิเคิล ซีรีส์ (เป็น ทาเคชิ โมโมะชิโร่)
ร็อก มิวสิเคิล บลีช
ผลงานอื่นบนเวที
โครงการซานาดู
โครงการซานาดู () เป็นโครงการด้านคอมพิวเตอร์ที่มีเป้าหมายในการพัฒนาเวิลด์ไวด์เว็บที่ก่อตั้งในปี พ.ศ. 2503 โดย เท็ด เนลสัน ขณะเดียวกันทางนิตยสารไวรด์ได้กล่าวว่าโครงการซานาดูเป็นเวเปอร์แวร์ที่ยาวนานที่สุดในประวัติศาสตร์คอมพิวเตอร์ ซึ่งซานาดูได้ประกาศตัวในปี 2503 แต่ไม่เปิดตัวจนกระทั่งปี 2541 และซอฟต์แวร์ที่เปิดตัวก็ไม่ใช่ตัวที่สมบูรณ์
โครงการเริ่มต้นในช่วงที่ เท็ด เนลสัน ได้เรียนอยู่ที่มหาวิทยาลัยฮาร์เวิร์ด โดยได้จำลองการทำงานขั้นพื้นฐานในการเก็บรุ่นต่างๆ ของเอกสาร
เวเปอร์แวร์
เวเปอร์แวร์ () กล่าวถึงผลิตภัณฑ์โดยเฉพาะฮาร์ดแวร์หรือซอฟต์แวร์ที่ได้ประกาศวันวางจำหน่าย และได้เลื่อนการจำหน่ายออกไปหลายเดือนหรือหลายปี ความหมายของเวเปอร์แวร์มักจะอยู่ในเชิงลบ โดยจะถูกกล่าวถึงว่าผู้จำหน่ายผลิตภัณฑ์มีเจตนาประกาศสินค้าไว้ล่วงหน้าเพื่อไม่ให้กลุ่มลูกค้ารอสินค้าของตนเองก่อนที่จะตัดสินใจเลือกสินค้าของคู่แข่ง ซึ่งในปี พ.ศ. 2533 ได้มีกลยุทธ์ทางการค้าในลักษณะของเวเปอร์แวร์เป็นจำนวนมากทำให้เกิดผลกระทบทางอุตสาหกรรมในภาพรวม
คำว่า "เวเปอร์แวร์" ในภาษาอังกฤษเริ่มมีการใช้วิศวกรของบริษัทไมโครซอฟท์ในปี พ.ศ. 2525 กล่าวถึงระบบปฏิบัติการ Xenix
เจ้าหญิงมาร์ธา ลุยเซอแห่งนอร์เวย์
เจ้าหญิงมาร์ธา ลุยเซอแห่งนอร์เวย์ (; ประสูติ: 22 กันยายน ค.ศ. 1971) พระราชธิดาในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ พระองค์เป็นพระเชษฐภคินีของ เจ้าชายโฮกุ้น มกุฎราชกุมารแห่งนอร์เวย์ หลังจากการเปลี่ยนแปลงกฎมนเทียรบาลในปี ค.ศ. 1990 ส่งผลให้พระองค์อยู่ในลำดับที่ 4 ของการสืบราชบัลลังก์นอร์เวย์
เจ้าหญิงมาร์ธา ลุยเซอ ประสูติเมื่อวันที่ 22 กันยายน ค.ศ. 1971 ณ โรงพยาบาลแห่งชาตินอร์เวย์ กรุงออสโล ประเทศนอร์เวย์ พระราชธิดาในสมเด็จพระราชาธิบดีฮารัลด์ที่ 5 แห่งนอร์เวย์ กับสมเด็จพระราชินีซอนยาแห่งนอร์เวย์ มีพระบิดา-มารดาอุปถัมภ์คือ สมเด็จพระราชาธิบดีโอลาฟที่ 5 แห่งนอร์เวย์, เจ้าหญิงมาร์กาเรธาแห่งสวีเดน, เคานท์เฟลมมิงแห่งโรเซนบอร์ก, เจ้าหญิงรัญฮิลด์แห่งนอร์เวย์, นางดักนี ฮารัลด์เซน, นายโฮกุ้น ฮารัลด์เซน, นีลส์ เยอร์เกิน อัสทรุป และอิอิมี ริดแดร์โวลด์
พระองค์มีพระอนุชาเพียงพระองค์เดียวคือ เจ้าชายโฮกุ้น มกุฎราชกุมารแห่งนอร์เวย์ ขณะนั้นยังไม่มีการเปลี่ยนแปลงกฎมนเทียรบาลทำให้พระองค์ในขณะนั้นไม่มีสิทธิในการสืบราชบัลลังก์ และต่อมา พระองค์ได้เสกสมรสกับสามัญชน อารี เบห์น ทำให้พระองค์ต้องสละฐานันดรระดับ "Her Royal Highness" และใช้ฐานันดรระดับ "Her Highness" ภายหลังการเปลี่ยนแปลงกฎมนเทียรบาลที่ให้สิทธิแก่พระบุตรองค์แรกและฝ่ายในให้ขึ้นครองราชได้ทำให้พระองค์อยู่ในลำดับที่ 4 ของการสืบราชบัลลังก์เนื่องจากกฎมนเทียรบาลดังกล่าวไม่มีผลบังคับใช้ย้อนหลัง
เจ้าหญิงมาร์ธา ลุยเซอเสกสมรสเมื่อวันที่ 24 พฤษภาคม ค.ศ. 2002 กับอารี เบห์น ศิลปินนักเขียน (เดิมชื่อ อารี มิกออิล บยอร์ชูล แต่ภายหลังได้เปลี่ยนมาใช้นามสกุลของยาย) ที่เมืองทรอนด์เฮม ประเทศนอร์เวย์ ทั้งสองมีธิดาด้วยกัน 3 คน ได้แก่เจ้าหญิงมาร์ธา หลุยเซอแห่งนอร์เวย์ ทรงได้รับพระราชทานเครื่องราชอิสริยาภรณ์จากในประเทศนอร์เวย์ และต่างประเทศดังนี้
การแจกแจงปรกติ
\,e^{ -\frac{(x-\mu)^2}{2\sigma^2} }
สำหรับทฤษฎีความน่าจะเป็น การแจกแจงปรกติ () เป็นการแจกแจงความน่าจะเป็นของค่าของตัวแปรสุ่มที่เป็นค่าแบบต่อเนื่อง โดยที่ค่าของตัวแปรสุ่มมีแนวโน้มที่จะมีค่าอยู่ใกล้ ๆ กับค่า ๆ หนึ่ง (เรียกว่าค่ามัชฌิม)
กราฟแสดงค่าฟังก์ชันความหนาแน่น (probability density function) จะเป็นรูปคล้ายระฆังคว่ำ หรือเรียกว่า Gaussian function โดยค่าฟังก์ชันความหนาแน่นของการแจกแจงปรกติ ได้แก่
โดย "x" แทนตัวแปรสุ่ม พารามิเตอร์ "μ" แสดงค่ามัชฌิม และ "σ" คือค่าความแปรปรวน (variance) ซึ่งเป็นค่าที่ใช้บอกปริมาณการกระจายของการแจกแจง
การแจกแจงปรกติที่มีค่า และ จะถูกเรียกว่า การแจกแจงปรกติมาตรฐาน
การแจกแจงปรกติเป็นการแจกแจงที่เด่นที่สุดในทางวิชาความน่าจะเป็นและสถิติศาสตร์ ซึ่งก็มาจากหลาย ๆ เหตุผล ซึ่งก็รวมถึงผลจากทฤษฎีบทขีดจํากัดกลาง (central limit theorem) ที่กล่าวว่า ภายใต้สภาพทั่ว ๆ ไปแล้ว ค่าเฉลี่ยจากการสุ่มค่าของตัวแปรสุ่มอิสระจากการแจกแจงใด ๆ (ที่มีค่าเฉลี่ยและค่าความแปรปรวนจำกัด) ถ้าจำนวนการสุ่มนั้นใหญ่พอ แล้วค่าเฉลี่ยนั้นจะมีการแจกแจงประมาณได้เป็นการแจกแจงปรกติ
ไมโลไนต์
หินไมโลไนต์ ( "mylos", meaning mill.) เป็นหินแปรริ้วลายชนิดหนึ่ง ที่เกิดจากการแปรสภาพเนื่องจากการเกิดแรงดันที่ผิดปกติอย่างมหาศาล โดยเกิดจากกระบวนการ บด อัด เฉือน จากการเกิดรอยเลื่อน 
กล่าวคือ เมื่อการชนกันอย่างรุนแรงของแผ่นเปลือกโลกแผ่นเปลือกโลกแผ่นหนึ่งจะเกิดการมุดตัวลงไปภายใต้แผ่นเปลือกโลกอีกแผ่นหนึ่ง (กระบวนนี้เรียกว่าการเกิด) หินจะถูกการบด อัด เฉือน เป็นเศษชิ้นส่วนต่างๆ และความร้อนของแผ่นเปลือกโลกบริเวณที่มุดตัวลงในบริเวณนี้ทำให้เนื้อหินถูกเปลี่ยนลักษณะเป็นแบบพลาสติกหรือมีความยืดหยุ่นเป็นส่วนใหญ่ ซึ่งผลึกแร่ของเนื้อหินจะเกิดการหลอมและเกิดการตกผลึกใหม่เป็นผลึกเล็กอัดตัวกันแน่น จนกระทั่งอุณหภูมิของเนื้อหินเริ่มลดลง ผลึกแร่จะเกิดการเรียงตัวตามองค์ประกอบทางเคมี มีลักษณะริ้วลายคล้ายอมยิ้ม กลายเป็นหินแปรที่มีริ้วลายเกิดขึ้น ซึ่งเรียกหินลักษณะนี้ว่า หินไมโลไนต์
ชาลส์ แลบเวิท (Charles Lapworth) เป็นผู้ตั้งชื่อหินไมโลไนต์ในปี ค.ศ. 1885 โดยเริ่มจากการใช้อธิบายความวาวของเนื้อหิน ซึ่งศึกษาหินในบริเวณเขตรอยเลื่อน Moine thrust และปัจจุบันใช้เรียกชื่อหินแปรที่การเรียงตัวของแร่คล้ายริ้วลายของอมยิ้ม ซึ่งเป็นหินแปรที่เกิดขึ้นในบริเวณรอยเลื่อน
อายุรเวท
อายุรเวท (; ) เป็นการแพทย์แผนโบราณของอินเดียมานานกว่า 5,000 เป็นการแพทย์ทางเลือกแขนงหนึ่ง ในภาษาสันสกฤต คำว่า อายุรเวท มาจากคำว่า "อายุส" หมายถึง อายุยืนยาว และ "เวท" หมายถึง องค์ความรู้ หรือ ศาสตร์ อายุรเวทมีหลายวิธีการดูแลรักษาบำบัด เช่น โยคะอาสนะ ปราณยาม ปัจกรรม โภชนาการ นอกจากจะเป็นศาสตร์ของการรักษา ยังป้องกันโรครวมทั้งเสริมสุขภาพให้ยืนยาวได้อีกด้วย
วิวัฒนาการตลอดประวัติศาสตร์ของระบบการรักษาแบบอายุรเวท ยังคงมีอิทธิพลของการแพทย์ในภูมิภาคเอเชียใต้และเอเชียตะวันออกเฉียงใต้ คัมภีร์ในการระบุการรักษาแบบอายุรเวทปรากฏาในช่วง ยุคพระเวท ในอินเดีย [2] Suśruta Saṃhitā และ Charaka Saṃhitā มีผลงานที่มีอิทธิพลต่อการแพทย์แผนในยุคนี้ [2] หลายศตวรรษที่การรักษาแบบอายุรเวทพัฒนา
ในวงการแพทย์ของประเทศแถบตะวันตก อายุรเวทถูกจัดเข้าจัดอยู่ในประเภท และการแพทย์ทางเลือกเสริม (CAM)
อายุรเวทเป็นมีพื้นฐานมาจากอภิปรัชญาของ"ปัญจมหาภูต"( เทวนาครี : [महा] पञ्चभूत; ปรฐวี - ธาตุดิน , ชละ - ธาตุน้ำ , เตช - ธาตุไฟ , วายุ - ธาตุลม - อากาส และ อากาศธาตุ ) - ทั้งหมดที่ประกอบเป็น จักรวาล รวมทั้ง ร่างกายมนุษย์
การฝังเข็ม
การฝังเข็ม (; ) เป็นการแพทย์ทางเลือกแขนงหนึ่ง โดยการฝังเข็มเข้าไปยังส่วนต่าง ๆ ของร่างกาย การฝังเข็มสามารถระงับอาการเจ็บปวด ช่วยเรื่องภาวะมีบุตรยาก ป้องกันโรคบางชนิด รวมถึงเสริมสุขภาพ การฝังเข็มเป็นแขนงหนึ่งของการแพทย์แผนจีน ซึ่งสามารถสืบย้อนประวัติได้ยาวนานหลายพันปี และยังมีรูปแบบที่แตกต่างกันมากมาย
การฝังเข็มเป็นการใช้เข็มปักลงไปตามจุดต่างๆบนร่างกายของทั้งมนุษย์และสัตว์ ตามจุดสำคัญๆที่มีการบันทึกไว้ตั้งแต่โบราณมาแล้วว่า มีความสำคัญและสัมพันธ์กับอวัยวะต่างๆในร่างกาย จุดฝังเข็มบนร่างกายมนุษย์มีอยู่หลายร้อยจุด แต่จุดที่มีการบันทึกไว้อย่างชัดเจน ในเอกสารตำราแพทย์จีนโบราณและในเอกสารอ้างอิง ขององค์การอนามัยโลก (WHO) จะมีอยู่จำนวน 349 จุด บนเส้นลมปราณ (meridian) หลักๆ 12 เส้นหลักและอีก 2 เส้นรอง จำนวนเส้นลมปราณในร่างกายแต่ละข้าง (ขวา-ซ้าย) มี 12 เส้น โดยแบ่งเป็นส่วนของแขน 6 เส้น และส่วนของขาอีก 6 เส้น (ส่วนอีก 2 เส้นรองจะอยู่ตรงกลางหลังและตรงกลางหน้าท้อง) ในส่วนของแขน 6 เส้น ก็จะจับคู่กันเองเป็น 3 คู่ เช่นเดียวกับขาก็จะจับคู่กันเองเป็น 3 คู่ แต่ละเส้นจะมีชื่อเรียกและหน้าที่ของมันอย่างชัดเจน ขอยกตัวอย่าง 2 เส้นใน 6 เส้นบนแขน เส้นของปอดและ ลำไส้ใหญ่ โดยเส้นของปอดจะสิ้นสุดที่ข้างหัวนิ้วโป้ง ส่วนเส้นของลำไส้ใหญ่ จะเริ่มบริเวณด้านข้างปลายนิ้วชี้ทั้ง2เส้น นี้คือเส้นของปอดและลำไส้ใหญ่จะ สัมพันธ์กันแบบภายนอกและภายใน เป็นแบบ External & Internal relationship เส้นของปอดมีชื่อเรียกว่า เส้นไท่อินปอด (Taiyin lung meridian) เส้นของลำไส้ใหญ่มีชื่อเรียกว่า เส้นหยางหมิงลำไส้ใหญ่ (Yangming large intestine meridian)
ในเส้นลมปราณแต่ละเส้น จะมีจุดฝังเข็ม (Acupunture points) หลายจุดจำนวนแตกต่างกันไปมากบ้าง น้อยบ้าง เช่น บนเส้นไท่อินปอดจะมีอยู่ 11 จุด บนเส้นหยางหมิงลำไส้ใหญ่จะ มีอยู่ 20 จุด แต่ละจุดก็จะมีชื่อเรียกของตัวเองทุกจุดชื่อของจุดจะแตกต่าง กันออกไป และทุกชื่อก็จะมีความหมายของตัวเอง ชื่อทั้งหมดเป็นชื่อในภาษาจีนกลาง เช่นจุดที่บริเวณด้านข้าง ปลายนิ้วโป้งของเส้นไท่อินปอด มี ชื่อเรียกว่า จุดเซ่าซาง (Shao Shang) หรือจุดแรกของเส้นหยางหมิงลำไส้ใหญ่ ที่ปลายนิ้วชี้ด้านข้างมีชื่อว่าจุดซางหยาง (Shang Yang) สำหรับคนต่างชาติการจะไปจำชื่อจุด ฝังเข็มนับร้อยจุดเป็นชื่อจีนกลางเป็นเรื่องยาก ทางองค์การอนามัยโลกจึงกำหนดรหัสขึ้นมาแทนชื่อจุดเหล่านั้น เช่นจุดเซ่าซางมีรหัสเป็น LU-11 จุดซางหยางมีรหัสเป็น LI-1 เป็นต้น
"การเตรีมตัวก่อนการรักษา"
1.สวมใส่เสื้อผ้าที่แยกเสื้อส่วนบน กับกางเกงหรือกระโปรงส่วนล่าง เพื่อความสะดวกในการฝังเข็ม
2.หากฝังเข็มบริเวณต้นคอ ต้องรวบผมขึ้นให้เรียบร้อย เพราะการฝังเข็มบริเวณต้นคอ ต้องใช้ความแม่นยำให้การฝังเป็นอย่างมาก
3.ทำจิตใจให้สบาย ไม่ต้องเครียด เพราะความเครียดจะทำให้โลหิตหมุนเวียนไม่ดี
4.ชำระร่างกายให้สะอาด
การฝังเข็มได้ผลดีกับอาการปวดต่างๆ เช่น ปวดประจำเดือนรุนแรง อาการอ่อนแรง ปวดหัว ไมเกรน โรคเส้นเลือดในสมองตีบ อัมพฤกษ์/อัมพาต อาการชาจากโรคเบาหวาน ความดัน และโรคภูมิแพ้
ยุทธนา เปื้องกลาง
ยุทธนา เปื้องกลาง เป็นนักร้องชาวไทย สังกัด จีเอ็มเอ็ม แกรมมี่ เป็นที่รู้จักในฐานะผู้ชนะเลิศจากรายการ เดอะสตาร์ ค้นฟ้าคว้าดาว ปี 7 รายการเรียลลิตี้ซึ่งออกอากาศทางสถานีโทรทัศน์ โมเดิร์นไนน์ทีวี
ยุทธนา เปื้องกลาง ชื่อเล่น ตูมตาม เกิดวันที่ 16 พฤศจิกายน พ.ศ. 2534 ภูมิลำเนา จังหวัดนครสวรรค์ เป็นบุตรของประดิษฐ์ กับ ภาวนา เปื้องกลาง มีพี่ชายชื่อ ธนรัชต์ เปื้องกลาง สำเร็จการศึกษาระดับมัธยมศึกษาตอนปลายจากโรงเรียนห้วยน้ำหอมวิทยาคาร จังหวัดนครสวรรค์ (แผนการเรียน วิทย์-คณิต) ปัจจุบันจบการศึกษาระดับปริญญาตรีจากคณะนิเทศศาสตร์ สาขาวิชาการประชาสัมพันธ์ มหาวิทยาลัยเกษมบัณฑิต โดยได้รับทุนพระราชทานจาก สมเด็จพระเทพรัตนราชสุดาฯ สยามบรมราชกุมารี สาขาวัฒนธรรมไทย ประเภทนักร้องลูกทุ่ง
ยุทธนา เปื้องกลาง มีความสามารถในการแต่งเพลง และเล่นเครื่องดนตรี 3 ชนิด คือ ขลุ่ย กีตาร์ และ อูคูเลเล่ และสามารถร้องเพลงได้ทั้ง เพลงลูกทุ่ง และ เพลงสตริง
ลาภิสรา อินทรสูต
ลาภิสรา อินทรสูต หรือ แอปเปิ้ล เดิมชื่อ มณีพร และอิษฏ์อาณิก อินทรสูต ตามลำดับ เป็นผู้ประกวดในรายการเดอะสตาร์ ค้นฟ้าคว้าดาวปี 7 ซึ่งออกอากาศทางโมเดิร์นไนน์ทีวี โดยเข้ารอบเป็นแปดคนสุดท้ายของรายการดังกล่าว และได้รับหมายเลขประจำตัวที่ "7"
ลาภิสรา เกิดเมื่อวันที่ 1 กันยายน พ.ศ. 2537 ณ จังหวัดกำแพงเพชร แอปเปิ้ลเป็นลูกคนที่สอง จากครอบครัวทั้งหมดสองคน มีพี่ชายอีกหนึ่งคน โดยบิดาของแอปเปิ้ลเสียชีวิตมาตั้งแต่เด็ก ทำให้เธอต้องหาเงินเพื่อช่วยเหลือครอบครัว ซึ่งก็คือ การประกวดต่าง ๆ นั่นเอง แอปเปิ้ลเป็นเด็กที่ชอบการประกวดมาตั้งแต่เด็ก ไม่ว่าจะเป็นร้องเพลง เต้น นอกจากนี้แล้วแอปเปิ้ลยังสามารถเต้นป๊อปปิ้ง หรือเต้นฮิปฮอปได้อีกด้วย
กำลังศึกษาใน คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ(ประสานมิตร) ปีที่ 4
ลาภิสรา อินทรสูตเป็นที่รู้จักจากการได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคตะวันออกเฉียงเหนือ ได้รับหมายเลขรหัส * 7 โดยแอปเปิ้ลได้ตำแหน่งอันดับที่ 7 จากทั้งหมด 8 อันดับ และมีซิงเกิ้ลแรกคือเพลง"รักเดียว ใจเดียว แป๊ปเดียว" และงานอื่น ๆ ตามมาไม่ว่าจะเป็นละครหรือซิทคอม แอปเปิ้ลได้เป็นพิธีกรรายการประจำที่รายการ Take a break weekend และรายการ Starclub close to และ ปัจจุบันแสดงประจำที่ซีรีส์ U-Prince ตอน คิริว และเฟิร์สคลาส และซีรีส์ คนเล่าผี Shock The Series อีด้วย
ภาวะการเปียก
ภาวะการเปียก () คือความสามารถของของเหลวในการรักษาหน้าสัมผัสกับพื้นผิวของแข็ง ซึ่งเป็นผลจาก ปฏิสัมพันธ์ระหว่างโมเลกุล โดยระดับขั้นของภาวะการเปียกขึ้นกับความสมดุลระหว่าง แอดฮีชั่น และ โคฮีชั่น
ภาวะการเปียกมีความสำคัญในการยึดติดกันของวัสดุสองชิ้น
แรงยกตัว (หรือ capillary effect) ก็เป็นผลมาจากภาวะการเปียก และแรงพื้นผิวที่กำหนดภาวะการเปียก
รูปร่างของหยดของเหลวบนพื้นผิวของแข็ง จะมีรูปร่างเป็นรูปทรงหยดน้ำค้าง
แรงแอดฮีชั่น ระหว่างของเหลวและของแข็ง จะทำให้ของเหลวกระจายตัวไปทั่วพื้นผิว ส่วนแรงโคฮีชั่นภายในของเหลวเองจะทำให้ของเหลวเกาะกันเป็นทรงกลมและไม่สัมผัสกับพื้นผิวของของแข็ง
รูปที่ 1 แสดงมุมสัมผัส (contact angle, θ) มุมสัมผัสเป็นมุมระหว่างระนาบของปฏิสัมพันธ์ของของเหลว-ก๊าซกับระนาบของปฏิสัมพันธ์ของเหลว-ของแข็ง มุมสัมผัสนี้เป็นผลมาจากสมดุลระหว่างแรงแอดฮีชั่นกับแรงโคฮีชั่น
มุมสัมผัสนี้ก็จะบอกแนวโน้มที่หยดของเหลวจะกระจายตัวในพื้นผิวเรียบของของแข็ง โดยมุมสัมผัสจะแปรผกผันกับความสามารถในการกระจายตัวของของเหลว
มุมสัมผัสที่น้อยกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับดีมาก และ ของเหลวจะกระจายออกไปเป็นบริเวณกว้าง
มุมสัมผัสที่มากกว่า 90° โดยทั่วไปจะหมายถึง ภาวะการเปียกของพื้นผิวอยู่ในระดับไม่ดี และ ของเหลวจะสัมผัสกับพื้นผิวของเหลวเพียงเล็กน้อยและจะก่อตัวเป็นทรงหยดน้ำค้าง
สำหรับกรณีถ้าของเหลวนั้นเป็นน้ำ, พื้นผิวที่มีการกระจายตัวได้ดีจะถูกเรียกว่า hydrophilic
และพื้นผิวที่มีการกระจายตัวไม่ดีจะถูกเรียกว่า hydrophobic
พื้นผิวที่มีการกระจายตัวไม่ดีอย่างยิ่งยวด (Superhydrophobic) จะให้มุมสัมผัสที่มากกว่า 150° ทำให้มีหน้าสัมผัสระหว่างของเหลวและของแข็งน้อยมากๆ ซึ่งกรณีนี้บางครั้งถูกเรียกว่า "Lotus effect" หรือ "ปรากฏการณ์ใบบัว"
ตารางที่ 1 แสดงมุมสัมผัสค่าต่างๆและปฏิสัมพันธ์ที่เกี่ยวข้อง
นท พนายางกูร
นท พนายางกูร หรือรู้จักกันในนาม นท เดอะสตาร์ (เกิดวันที่ 22 กุมภาพันธ์ พ.ศ. 2536) เป็นนักร้องชาวไทย เป็นที่รู้จากรายการเรียลลิตี้โชว์ เดอะสตาร์ 7 ได้รับตำแหน่งรองชนะเลิศปัจจุบันมีผลงานกับสังกัด จีเอ็มเอ็ม แกรมมี่
นท พนายางกูร เกิดเมื่อวันจันทร์ที่ 22 กุมภาพันธ์ พ.ศ. 2536 ศึกษาระดับมัธยมปลายจากโรงเรียนนานาชาติเกรซ สอบเทียบ ม.6 วุฒิ GED สำเร็จการศึกษาระดับปริญญาตรีจาก คณะสถาปัตยกรรมศาสตร์ สาขาวิชาการออกแบบนิเทศศิลป์ จุฬาลงกรณ์มหาวิทยาลัย อีกทั้งนทเคยสอบไปเป็นนักเรียนแลกเปลี่ยนในโครงการเอเอฟเอสที่อิตาลี
ในปี พ.ศ. 2554 นทได้เข้าเข้าประกวดร้องเพลงในรายการ เดอะสตาร์ 7 ผ่านเข้ารอบ 8 คนสุดท้าย และนท นท พนายางกูร ในอาทิตย์สุดท้ายของการแข่งขันเธอป่วยทำให้ไม่สามารถทำผลงานได้อย่างเต็มที่ ท้ายสุดเธอจึงได้คำแหน่งรองชนะเลิศเดอะสตาร์ ค้นฟ้าคว้าดาวปี 7 เธอได้โอกาสมีอัลบั้มเดี่ยว ใช้ชื่อว่า Note ในรูปแบบแสครปบุ๊คส์ซึ่งเปรียบเสมือนไดอารี่ของเธอ ซึ่งนทออกแบบปกอัลบั้มด้วยตัวเธอเองอีกด้วย
นท เคยคบหาดูใจกับนักแสดงชาย พีช - พชร จิราธิวัฒน์ เป็นเวลา4ปี แต่ได้เลิกรากันไป
นท พนายางกูร ได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคเหนือ ได้รับหมายเลขรหัส *6
หลังจากหมดสัญญากับ Exact นทได้ออกมาทำเพลงเองกับเพื่อนอีกหนึ่งคนเป็นดูโอ้ โดยเนื้อเพลงเป็นภาษาอังกฤษ มีชื่อวงว่า "X0809" โดยมี Extended Play (หรือ EP ซึ่ง EP คืออัลบั้มที่มีเพลง 4-6 เพลงโดยไม่เต็มอัลบั้ม คล้ายๆมินิอัลบั้ม) แรกในปีพ.ศ. 2560
ฮอร์โมนพืช
ฮอร์โมนพืชจะทำปฏิกิริยากับการแสดงออกของยีนส์, ระดับของการถอดรหัส, การแบ่งเซลล์ และการเจริญเติบโต โดยธรรมชาติแล้วพืชจะผลิตฮอร์โมนขึ้นมาเอง แต่สารเคมีที่มีลักษณะคล้ายๆที่ผลิตมาจากเชื้อราหรือแบคทีเรียก็สามารถมีผลต่อการเจริญเติบโตของพืชได้ นอกจากนี้ยังมีสารเคมีที่เกี่ยวข้องจำนวนมากที่สามารถูกสังเคราะห์ขึ้นมาได้และถูกใช้สำหรับการควบคุมการเจริญเติบโตของพืชที่เพาะปลูก, วัชพืช, พืชที่ปลูกในหลอดทดลองหรือที่ได้จากการเพาะเชื้อ และรวมถึงเซลล์พืช สารเคมีที่ถูกสังเคราะห์ขึ้นนี้จะถูกเรียกว่าสารควบคุมการเจริญเติบโตของพันธ์พืช (Plant Growth Regulator; PGR)
ฮอร์โมนพืชไม่ใช่สารอาหารของพืช แต่เป็นสารเคมีที่ใช้ในปริมาณน้อย ๆ เพื่อส่งเสริมและควบคุมการเติบโตของพืช ซึ่งรวมไปถึงการเปลี่ยนสภาพของเซลล์และเนื้อเยื่อด้วย โดยพืชสามารถเคลื่อนย้ายฮอร์โมนได้หลายวิธี สำหรับการเคลื่อนย้ายเฉพาะตำแหน่งจะใช้กลไกของกระแสไซโทพลาซึมและการแพร่กระจายอย่างช้า ๆ ของไอออนและโมเลกุลระหว่างเซลล์ ส่วนการเคลื่อนย้ายระหว่างส่วนต่าง ๆ ของพืชจะใช้เนื้อเยื้อท่อน้ำเลี้ยงในการเคลื่อนย้ายฮอร์โมน ซึ่งรวมถึงท่อลำเลียงอาหารที่ใช้เคลื่อนย้ายน้ำตาลจากใบไปรากและดอก ส่วนท่อลำเลียงน้ำที่ใช้เคลื่อนย้ายน้ำและแร่ธาตุจากรากไปใบ
เซลล์พืชไม่สามารถตอบสนองกับฮอร์โมนได้ทุกเซลล์ ซึ่งเซลล์แต่กลุ่มจะตอบสนองกับฮอร์โมนในจังหวะเวลาจำเพาะของตัวเอง พืชต้องการฮอร์โมนเฉพาะที่และเฉพาะเวลาในรอบวงจรการเจริญเติบโตมัน และพืชยังต้องการที่จะปลดปล่อยผลของฮอร์โมนออกในเวลาที่ไม่ต้องการอีกด้วย โดยฮอร์โมนจะถูกสร้างขึ้นบ่อยครั้ง ณ บริเวณที่มีการเติบโตมากในเนื้อเยื่อเจริญ (ก่อนที่เซลล์จะแปลงสภาพเสร็จ) และหลังจากที่ฮอร์โมนถูกสร้างขึ้นมาบางครั้งฮอร์โมนก็จะถูกเคลื่อนย้ายไปที่ส่วนอื่น ๆ ของพืช
ความเข้มข้นของฮอร์โมนที่พืชใช้อยู่ในระดับที่ต่ำมาก (10 ถึง 10 โมลต่อลิตร) ซึ่งความเข้มข้นในระดับที่ต่ำมากนี้ทำให้การศึกษาเกี่ยวกับฮอร์โมนพืชทำได้ยาก และช่วงหลังของทศวรรษที่ 1970 มานี้เองที่การศึกษาเรื่องฮอร์โมนพืชที่เชื่อมโยงฮอร์โมนพืชแต่ละตัว, ระหว่างผล และระหว่างผลกับพืชเพิ่งจะถูกรวมเข้าไว้ด้วยกัน
โดยทั่วไปแล้วฮอร์โมนพืชถูกแบ่งออกเป็น 5 ชนิดใหญ่ ๆ โดยชนิดจะถูกจำแนกโดยความคล้ายคลึงกันทางโครงสร้างเคมีและผลทางชีวภาพต่อต้นพืช โดยฮอร์โมนและสารควบคุมการเจริญเติบโตบางชนิดไม่สามารถถูกจัดเข้ากลุ่มเหล่านี้ได้ง่าย ๆ ซึ่งสารเคมีเหล่านั้นรวมถึงสารที่ยับยั้งการเจริญเติบโตหรือสารที่รบกวนระบบชีวภาพของพืช ได้แก่
สารสังเคราะห์ที่จัดอยู่ในกลุ่มออกซิน ได้แก่ 4-ซีพีเอ (4-CPA หรือ 4-Chlorophenoxyacetic acid) และ 2,4-ดี
หน่วยเก็บข้อมูลบนเครือข่าย
หน่วยเก็บข้อมูลบนเครือข่าย () คือหน่วยเก็บข้อมูลคอมพิวเตอร์ระดับไฟล์ที่เชื่อมต่ออยู่กับระบบเครือข่ายคอมพิวเตอร์ซึ่งจัดบริการไว้สำหรับเครื่องลูกข่ายที่ต่างแบบกัน อุปกรณ์เก็บข้อมูลบนเครือข่ายกำลังได้รับความนิยมตั้งแต่ พ.ศ. 2553 เนื่องจากเป็นวิธีการที่สะดวกสำหรับการใช้ไฟล์ร่วมกันระหว่างคอมพิวเตอร์หลายเครื่อง ประโยชน์ที่มีศักยภาพของหน่วยเก็บข้อมูลบนเครือข่ายเมื่อเทียบกับไฟล์เซิร์ฟเวอร์คือ การเข้าถึงข้อมูลที่รวดเร็วกว่า การดูแลจัดการที่ง่ายกว่า และการตั้งค่าระบบที่ไม่ยากจนเกินไป
ระบบของหน่วยเก็บข้อมูลบนเครือข่าย คืออุปกรณ์คอมพิวเตอร์บนเครือข่ายที่มีฮาร์ดไดรฟ์หนึ่งตัวขึ้นไป ซึ่งมักจะถูกจัดเตรียมแบบหน่วยเก็บเชิงตรรกะและส่วนซ้ำซ้อนบรรจุอยู่ในตู้หรือแถวลำดับ RAID หน่วยเก็บข้อมูลบนเครือข่ายไม่มีหน้าที่ให้บริการไฟล์จากเซิร์ฟเวอร์เครื่องอื่นบนเครือข่ายนั้น แต่จะให้เข้าถึงไฟล์โดยใช้โพรโทคอลของการร่วมใช้ไฟล์อาทิ NFS, SMB/CIFS, หรือ AFP
กรวิชญ์ สูงกิจบูลย์
กรวิชญ์ สูงกิจบูลย์ (ชื่อเล่น จูเนียร์) เกิดเมื่อวันที่ 13 มิถุนายน พ.ศ. 2534 เป็นนักร้อง และ นักแสดงชาวไทย เป็นที่รู้จักกันจากการแข่งขัน เดอะสตาร์ ค้นฟ้าคว้าดาว ปี 7
จูเนียร์มีพี่น้อง 4 คน ตัวเองเป็นคนที่ 2 ได้แก่ เจแปน จูเนียร์ เอเชีย และ ซิลเวอร์  บิดา-มารดาประกอบธุรกิจกิ๊ฟท์ช๊อปขายตุ๊กตา ที่มีชื่อเสียงร้านหนึ่งในจังหวัดเชียงราย จูเนียร์เป็นคนชอบร้องเพลงและเคยเป็นนักร้องประจำโรงเรียนสมัยมัธยมศึกษามาก่อน จึงได้ประกวด เดอะสตาร์ ค้นฟ้าคว้าดาว ปี 7กรวิชญ์ สูงกิจบูลย์ ได้เข้ามาประกวดรายการ เดอะสตาร์ ค้นฟ้าคว้าดาว ปี 7 เป็นตัวแทน ภาคเหนือ ได้รับหมายเลขรหัส *2 และเป็นคนแรกที่ไม่ได้ไปต่อใน เดอะสตาร์ ค้นฟ้าคว้าดาว ปี 7
รายชื่อแหล่งมรดกโลกในสหราชอาณาจักร
ในสหราชอาณาจักรและอาณานิคมโพ้นทะเลมีแหล่งมรดกโลกที่ขึ้นทะเบียนโดยยูเนสโกทั้งหมด 31 แห่ง โดยอยู่ในอังกฤษ 17 แห่ง, สกอตแลนด์ 5 แห่ง, อังกฤษและสกอตแลนด์ 1 แห่ง, เวลส์ 3 แห่ง, ไอร์แลนด์เหนือ 1 แห่ง และในดินแดนโพ้นทะเลเบอร์มิวดา หมู่เกาะพิตแคร์น เซนต์เฮเลนา และยิบรอลตาร์ที่ละ 1 แห่ง แหล่งมรดกโลกของสหราชอาณาจักรที่ได้ขึ้นทะเบียนในครั้งแรกเมื่อ พ.ศ. 2529 ได้แก่
ใน พ.ศ. 2489 ประเทศ 26 ประเทศ รวมถึงสหราชอาณาจักร ได้ให้สัตยาบันธรรมนูญแห่งองค์การการศึกษา วิทยาศาสตร์ และวัฒนธรรมแห่งสหประชาชาติ (เรียกกันทั่วไปว่ายูเนสโก) ซึ่งมีความมุ่งหมายเพื่อ "อนุรักษ์และคุ้มครองมรดกทางเอกสาร งานศิลปะ และอนุสรณ์ทางประวัติศาสตร์และธรรมชาติของโลก" สหราชอาณาจักรได้ให้เงินช่วยเหลือกองทุนมรดกโลกปีละ 130,000 ปอนด์เพื่อเป็นเงินทุนในการอนุรักษ์แหล่งมรดกโลกในประเทศกำลังพัฒนา แหล่งมรดกโลกบางแห่งนั้นประกอบด้วยสถานที่หลายแห่งที่มีสถานที่ตั้งทางภูมิศาสตร์หรือมรดกทางวัฒนธรรมร่วมกัน
คณะกรรมการแห่งสหราชอาณาจักรว่าด้วยการศึกษา วิทยาศาสตร์ และวัฒนธรรมแห่งสหประชาชาติ มีบทบาทในการแนะนำนโยบายเกี่ยวกับยูเนสโกต่อรัฐบาลอังกฤษซึ่งรับผิดชอบต่อการดูและรักษาแหล่งมรดกโลกในประเทศ ใน พ.ศ. 2551 Andy Burnham รัฐมนตรีว่าการกระทรวงวัฒนธรรม สื่อ และกีฬาในขณะนั้น ได้แถลงถึงความกังวลเกี่ยวกับประโยชน์ของการขึ้นทะเบียนสถานที่ในสหราชอาณาจักรเป็นแหล่งมรดกโลก และเรียกร้องให้ทบทวนนโยบายของรัฐบาลในการเสนอชื่อสถานที่ใหม่ๆ เนื่องมาจากค่าใช้จ่ายที่สูงขึ้นและมีรายได้จากนักท่องเที่ยวน้อยกว่าที่คาดการณ์ไว้ อีกทั้งมีนักท่องเที่ยวไม่มากที่ตระหนักถึงสถานะมรดกโลกของสถานที่เหล่านั้น
เกณฑ์การรับรองแหล่งมรดกโลกข้อที่ i-iv ใช้สำหรับมรดกโลกประเภทวัฒนธรรม และข้อที่ vii-x ใช้สำหรับประเภทธรรมชาติ ในสหราชอาณาจักรมีแหล่งมรดกโลกประเภทวัฒนธรรมยี่สิบสามแห่ง ประเภทธรรมชาติสี่แห่ง และประเภทผสมหนึ่งแห่ง จำนวนแหล่งมรดกโลกในสหราชอาณาจักรที่แบ่งตามประเภทจะใกล้เคียงจำนวนแหล่งมรดกโลกทั้งหมดในโลกที่แบ่งตามประเภทเช่นกัน คือ จากแหล่งมรดกโลก 890 แห่งทั่วโลก เป็นประเภทวัฒนธรรมร้อยละ 77.4 ธรรมชาติร้อยละ 19.8 และผสมร้อยละ 2.8% โดยเซนต์คิลดาเป็นแหล่งมรดกโลกประเภทผสมแห่งเดียวในสหราชอาณาจักร ซึ่งแต่เดิมนั้นได้ขึ้นทะเบียนเนื่องด้วยเป็นถิ่นที่อยู่ตามธรรมชาติของพันธุ์พืชและสัตว์เท่านั้น ต่อมาใน พ.ศ. 2548 ได้รับการเสนอให้เพิ่มความสำคัญในฐานะที่ตั้งชุมชนเกษตรกรรมในอดีต และกลายเป็นแหล่งมรดกโลกประเภทผสมหนึ่งใน 25 แห่งจากทั่วโลก ส่วนแหล่งมรดกโลกประเภทธรรมชาติได้แก่ ชายฝั่งดอร์เซตและอีสต์เดวอน ไจอันส์คอสเวย์และชายฝั่ง เกาะกอฟและอินักเซสซิเบิล และเกาะเฮนเดอร์สัน ที่เหลือเป็นประเภทวัฒนธรรม
ตารางด้านล่างแสดงข้อมูลเกี่ยวกับแหล่งมรดกโลกแต่ละแห่ง
บัญชีรายชื่อเบื้องต้นเป็นรายชื่อสถานที่สำคัญทางวัฒนธรรมและธรรมชาติที่แต่ละประเทศยื่นเสนอให้ขึ้นทะเบียนในบัญชีรายชื่อมรดกโลก รายชื่อสามารถปรับเปลี่ยนได้ตลอดเวลา แต่การเพิ่มสถานที่ลงในรายชื่อจะต้องทำก่อนเสนอชื่อขึ้นทะเบียนห้าถึงสิบปี
บัญชีรายชื่อเบื้องต้นของสหราชอาณาจักรได้ปรับเปลี่ยนครั้งล่าสุดเมื่อวันที่ 19 มกราคม พ.ศ. 2549 ประกอบด้วยสถานที่ 15 แห่งดังต่อไปนี้
ประกาศก้องจอมราชา
ประกาศก้องจอมราชา () เป็นเรื่องราวของบุรุษผู้ต่อมาขึ้นครองบัลลังก์เป็นสมเด็จพระเจ้าจอร์จที่ 6 พระบิดาของสมเด็จพระราชินีนาถเอลิซาเบธที่ 2 ภายหลังพระเชษฐาของพระองค์สละราชสมบัติ จอร์จต้องขึ้นครองราชย์แทนอย่างไม่ได้เตรียมใจนัก แต่ด้วยปัญหาอาการพูดติดอ่างซึ่งนำมาสู่ความกังวลว่าจะไม่เหมาะสมที่จะเป็น กษัตริย์ที่ดี จอร์จได้รับความช่วยเหลือจากไลโอเนล ลอจ นักบำบัดอาการบกพร่องทางการพูด จนเกิดเป็นมิตรภาพ และทำให้จอร์จเป็นกษัตริย์ที่ยิ่งใหญ่ต่อมา
ภายหลังการสิ้นพระชนม์ของพระเจ้าจอร์จที่ 5 (ไมเคิล แกมบอน) ผู้เป็นพระบิดา พร้อมกับการสละโอกาสครองราชย์บัลลังก์ของเจ้าชายเอ็ดเวิร์ด (กาย เพียร์ซ) ส่งผลให้เบอร์ตี (โคลิน เฟริร์ธ) ผู้มีปัญหาทางการพูด ต้องขึ้นครองราชย์แทนในนามพระเจ้าจอร์จที่ 6 แห่งอังกฤษ ด้วยเหตุที่ประเทศตกอยู่ในสถานการณ์จวนเจียนเข้าสู่สงครามและจำเป็นต้องมี ผู้นำที่เข้มแข็ง เอลิซาเบธ (เฮเลนน่า บอนแฮม คาร์เตอร์) ภรรยาของเบอร์ตี และอนาคตราชินี จึงจัดแจงให้สามีของเธอได้พบกับไลโอเนล ล็อก (เจฟฟรีย์ รัช) ผู้เชี่ยวชาญด้านการรักษาโรคผิดปกติทางการพูด
จากการเริ่มต้นที่แสนลำบาก ผู้รักษาและผู้รับการรักษาต่างร่วมกันแสวงหาวิธีบำบัดใหม่ ๆ ซึ่งก่อกำเนิดมิตรภาพอันลึกซึ้งระหว่างชายทั้งคู่ ด้วยความช่วยเหลือของล็อก รวมทั้งครอบครัว, รัฐบาล และวินสตัน เชอร์ชิลล์ (ทิโมธี สปอลล์) กษัตริย์จอร์จที่ 6 จะต้องเอาชนะอาการพูดติดอ่างให้ได้ เพื่อกล่าวปลุกปลอบพสกนิกรของพระองค์ให้ลุกขึ้นยืนหยัดเคียงข้างประเทศชาติ ในภาวะสงคราม
ภาพยนตร์เรื่องนี้ ชนะเลิศรางวัลจากสถาบันทางภาพยนตร์ต่างๆ รวมทั้งสิ้น 75 รางวัล โดยมีรางวัลที่สำคัญ คือการชนะเลิศรางวัลออสการ์ ใน 4 รางวัล ได้แก่
สภาถ่ายโอนอำนาจแห่งชาติ
ในลิเบีย สภาถ่ายโอนอำนาจแห่งชาติ (; ) เป็นองค์กรที่ก่อตั้งขึ้นโดยกลุ่มผู้ก่อการกำเริบใน พ.ศ. 2554 ต่อต้านมูอัมมาร์ กัดดาฟี ประธานาธิบดีแห่งประเทศลิเบีย ตามประกาศการจัดตั้งอันมีขึ้นในเมืองเบงกาซีเมื่อวันที่ 27 กุมภาพันธ์ 2554 ด้วยวัตถุประสงค์จะให้ปฏิบัติหน้าที่เป็น "โฉมหน้าทางการเมืองของคณะปฏิวัติ" เมื่อวันที่ 5 มีนาคม พ.ศ. 2554 สภาได้ออกแถลงการณ์ซึ่งประกาศว่าตนเองเป็น "ผู้แทนเพียงหนึ่งเดียวของลิเบีย" สภาได้เรียกรัฐลิเบียว่า "สาธารณรัฐลิเบีย" ()
หลังจากที่ได้มีการเดินขบวนประท้วงในตูนิเซียและอียิปต์ซึ่งส่งผลให้ผู้นำทั้งสองประเทศลงจากอำนาจนั้น ทางลิเบียก็ได้มีการก่อการกำเริบซึ่งเริ่มขึ้นตั้งแต่เดือนกุมภาพันธ์ พ.ศ. 2554 เมื่อวันที่ 20 กุมภาพันธ์ ความไม่สงบได้แพร่ไปจนถึงตริโปลี จนกระทั่งปลายเดือนกุมภาพันธ์ พ.ศ. 2554 พื้นที่ส่วนใหญ่ของลิเบียตกอยู่ภายใต้การควบคุมของฝ่ายต่อต้านกัดดาฟี ลิเบียตะวันออก ซึ่งมีศูนย์กลางอยู่โดยรอบเบงกาซี เมืองใหญ่อันดับสองและเมืองท่าที่สำคัญของประเทศ อยู่ภายใต้การควบคุมของฝ่ายต่อต้านอย่างมั่นคง และฝ่ายต่อต้านเริ่มต้นจัดระเบียบตนให้มีรัฐบาลปกครอง
สภาถ่ายโอนอำนาจแห่งชาติได้รับการจัดตั้งขึ้นเมื่อวันที่ 27 กุมภาพันธ์ พ.ศ. 2554 เพื่อเป็น "โฉมหน้าทางการเมืองของการปฏิวัติ" โฆษกของสภาประกาศอย่างชัดเจนในการแถลงข่าวว่า สภาถ่ายโอนอำนาจแห่งชาตินี้ไม่ใช่รัฐบาลเฉพาะกาลและเสริมว่าสภาที่เพิ่งจัดตั้งขึ้นใหม่นี้จะไม่ติดต่อกับรัฐบาลต่างชาติและไม่ต้องการให้ต่างชาติยื่นมือเข้ามาแทรกแซง
นักข่าวอัลญะซีเราะฮ์อิงกลิช ในเบงกาซี ได้รายงานว่า จะยังไม่มีการจัดตั้งรัฐบาลเฉพาะกาลเต็มรูปแบบจนกระทั่งตริโปลีจะตกอยู่ภายใต้การควบคุมของฝ่ายต่อต้านรัฐบาล ซึ่งขัดแย้งกับการกล่าวอ้างของอดีตรัฐมนตรีว่าการกระทรวงยุติธรรม มุสตาฟา โมฮัมเหม็ด อบัด อัล-จาลิล ก่อนหน้านี้เกี่ยวกับการจัดตั้งรัฐบาลเฉพาะกาล ข้อคิดเห็นดังกล่าวได้รับการทำให้ชัดเจนโดยสภาระบุว่าเป็น "ความเห็นส่วนบุคคล" โฆษกของสภาอีกคนหนึ่งกล่าวว่าอัลจาลิลไม่ได้รับมติยอมรับจากกลุ่มกบฏและเมืองทั้งหมดก่อนที่จะแถลงการณ์เกี่ยวกับรัฐบาลเฉพาะกาล ซึ่งได้ก่อให้เกิด "ความรู้สึกขมขื่น" ด้านโฆษกสภายังได้ประกาศอย่างชัดเจนอีกว่า หากรัฐบาลเฉพาะกาลมีการจัดตั้งขึ้นจริง อัล-จาลิลจะมิใช่ผู้นำรัฐบาลและคำแถลงของเขาได้ทำให้ผู้นำฝ่ายค้านบางคน "ประหลาดใจและงุนงง" อัล-จาลิลถูกมองโดยผู้นำฝ่ายต่อต้านรัฐบาลบางคนว่ามีความสัมพันธ์กับระบอบกัดดาฟีมากเกินไป
อัลญะซีเราะฮ์อิงกลิช ได้รายงานต่อไปว่า แต่ละนครหรือเมืองที่อยู่ภายใต้การควบคุมของฝ่ายต่อต้านรัฐบาลจะได้รับห้าที่นั่งในสภาที่จัดตั้งขึ้นใหม่นี้และจะมีการติดต่อไปยังนครใหม่ที่ตกอยู่ภายใต้การควบคุมของฝ่ายต่อต้านรัฐบาลเพื่อให้นครเหล่านั้นเข้าร่วมกับสภา อัตลักษณ์ของสมาชิกสภาไม่ได้รับการเปิดเผยในการแถลงจัดตั้งสภา สิ่งที่ทราบกันมีเพียงว่าทนายความสิทธิมนุษยชน Hafiz Ghoga เป็นโฆษกของสภาใหม่นี้ นักหนังสือพิมพ์อัลญะซีเราะฮ์อิงกลิชในเบงกาซี กล่าวว่า มุสตาฟา โมฮัมเหม็ด อบัด อัล-จาลิลได้แสดงบทบาทผู้นำในสภาที่จัดตั้งขึ้นใหม่นี้
เมื่อวันที่ 10 มีนาคม พ.ศ. 2554 ฝรั่งเศสเป็นประเทศแรกที่รับรองสภาถ่ายโอนอำนาจแห่งชาติเป็นผู้แทนเพียงหนึ่งเดียวของลิเบียโดยสำนักประธานาธิบดี นีกอลา ซาร์กอซี หนึ่งวันหลังจากที่สมาชิกรัฐสภาทวีปยุโรปแสดงความต้องการให้สหภาพยุโรปรับรองกลุ่มกบฏ สื่อยังรายงานอีกว่าฝรั่งเศสมีแผนจะส่งเอกอัครราชทูตไปยังเบงกาซี ส่วนทางด้านโปรตุเกส มีรายงานว่า โปรตุเกสได้รับรองสภาถ่ายโอนอำนาจแห่งชาติหลังจากที่ฝรั่งเศสให้การรับรองไปก่อนหน้านี้ โดยมีการแลกเปลี่ยนการรับรองทางการทูตระหว่างกัน ขณะที่ยังไม่มีแถลงการณ์อย่างเป็นทางการจากรัฐบาล
ธัญญรัศม์ ไตรสุทธิวงษ์
ธัญญรัศม์ ไตรสุทธิวงษ์ (ชื่อ-สกุลเดิม : กรวรรณ สุทธิวงษ์, เสาวลักษณ์ สุทธิวงษ์) หรือ กวาง (1 สิงหาคม 2531) เป็นผู้เข้าแข่งขันรายการ เดอะสตาร์ ค้นฟ้าคว้าดาวปี 7 โดยเป็นผู้เข้ารอบเข้ารอบเป็น 8 คนสุดท้าย และเคยเป็นผู้เข้าแข่งขันในรายการ 2Tango คู่ร้อง ทำนองรัก อีกด้วย
ธัญญรัศม์ ไตรสุทธิวงษ์ เกิดเมื่อวันที่ 1 สิงหาคมพ.ศ. 2531 ณ จังหวัดสมุทรปราการ ปัจจุบัน จบการศึกษาระดับปริญญาตรีจากมหาวิทยาลัยหัวเฉียวเฉลิมพระเกียรติใน คณะบริหารธุรกิจ สาขาการจัดการ
ธัญญรัศม์ ไตรสุทธิวงษ์ ได้เข้ามาประกวดรายการ 2 Tango คู่ร้องทำนองรัก ได้รับสายรหัส TT7
กวางได้เข้ามาประกวดรายการ เดอะสตาร์ ค้นฟ้าคว้าดาวปี 7 เป็นตัวแทนภาคกลาง ได้รับหมายเลขรหัส *3
สุทิน คลังแสง
ดร.สุทิน คลังแสง อดีตรองโฆษกพรรคไทยรักไทย และสมาชิกสภาผู้แทนราษฎร จังหวัดมหาสารคามและประธานแนวร่วมประชาธิปไตยต่อต้านเผด็จการแห่งชาติจังหวัดมหาสารคาม
สุทิน คลังแสง เกิดเมื่อวันที่ 9 มีนาคม พ.ศ. 2504 ที่อำเภอเชียงยืน จังหวัดมหาสารคาม สำเร็จการศึกษาระดับปริญญาตรี ด้านการศึกษา จากมหาวิทยาลัยศรีนครินทรวิโรฒ มหาสารคาม ระดับปริญญาโท สาขาไทยคดีศึกษา จากมหาวิทยาลัยเดียวกัน และปริญญาเอก จากมหาวิทยาลัยมคธ ประเทศอินเดีย นอกจากนั้นยังผ่านการศึกษาอบรมหลักสูตรการเมืองการปกครองระบอบประชาธิปไตย จากสถาบันพระปกเกล้า
สุทิน คลังแสง เป็นสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย ต่อมาจึงได้มาสมัครในระบบเขตเลือกตั้งที่จังหวัดมหาสารคาม ในนามพรรคพลังประชาชน ซึ่งต่อมาได้ย้ายมาสังกัดพรรคเพื่อไทย และได้รับตำแหน่งประธานคณะกรรมาธิการกิจการองค์กรตามรัฐธรรมนูญ รัฐวิสาหกิจ องค์กรมหาชน และกองทุน สภาผู้แทนราษฎร ชุดที่ 23 ในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน